title: Heikki Nurmi

text: Nurmi toimi Pohjanmaan jääkäripataljoonan kunnianeuvoston puheenjohtaja vuonna 1920 ja Etelä-Hämeen suojeluskuntapiirin kunnialautakunnan varajäsenenä vuosina 1926–1928 ja jäsenenä vuosina 1935–1938, sekä toimi Lounais-Hämeen ilmapuolustusyhdistyksen johtokunnan jäsenenä ja rahastonhoitajana vuosina 1928–1935.


title: Valkosaarni

text: Valkosaarni ("Fraxinus americana") on amerikkalainen saarnilaji. Valkosaarni on kotoisin itäisestä Pohjois-Amerikasta, jossa sitä tavataan pohjoisessa Nova Scotiaan, lännessä Minnesotaaan, lounaassa Texasiin ja etelässä Pohjois-Floridaan asti. Euroopassa laji menestyy viljeltynä jopa lounaisimpaan Suomeen asti.


title: Valkosaarni

text: Valkosaarni on suuri, kesävihanta puu joka kasvaa 20–30 metriä, joskus jopa 50 metriä korkeaksi puuksi. Rungolla on ympärysmittaa 0,5–1,8 metriä. Kaarna on nuorella puulla sileää ja harmaata, muuttuen ryppyiseksi puun vanhetessa. Talvisilmujen väri on tummanruskea tai lähes ruskea. Lehti on 20–35 senttimetriä pitkä ja siinä on yhdessä tavallisimmin seitsemän, satunnaisesti viisi, yhdeksän tai 11 lehdykkää. Lehdykät ovat 5–15 (harvinaisesti 18) senttimetriä pitkiä ja 3–7,5 senttimetriä leveitä. Ne ovat päältä tummanvihreitä ja alta sinivihreitä ja valkonystyisiä, syksyllä väri vaihtuu punaiseksi, keltaiseksi tai pronssinpunaiseksi. Kukat ovat pieniä, violettiin vivahtavia ja niissä ei ole terälehtiä. Hede ja emi voivat sijaita eri puissa. Pölytys tapahtuu tuulen mukana. Hedelmä on siivellinen, siipi on 1,5–4 senttimetriä pitkä ja siemen 1,5–2 senttimetriä pitkä. Valkosaarni elää enintään 300-vuotiaaksi.


title: Valkosaarni

text: Nimi valkossarni tulee lehdyköiden sameanvalkoisesta alapuolesta. Se on samankaltainen kuin punasaarni ("Fraxinus pennsylvanica"), mikä tekee sen erottamisesta hankalaa. Valkosaarnen lehtien alapuoli on vaaleampi kuin yläpuoli, ja varpujen pinta on hilseilevä. Punasaarnen lehtien ylä- ja alapinta ovat samanvärisiä ja varvut ovat sileämpiä. Valkosaarnen lehdet ovat ruokaa monille perhosentoukille.


title: Valkosaarni

text: Valkosaarnen puuaines on valkoista, vahvaa ja suorajuovaista. Siitä tehdään usein baseballmailoja ja muita urheiluvälineitä sekä työkalujen kädensijoja. Puuainesta käytetään paljon parkettiin ja sisustukseen.


title: Valkosaarni

text: Valkosaarni on lisäksi suosittu puistopuuna; siitä on jalostettu monia lajikkeita.


title: Emilia Eberle

text: Emilia Eberle (s. 4. maaliskuuta 1964 Arad) on entinen romanialainen telinevoimistelija ja olympiamitalisti. Hän saavutti 12 arvokisamitalia vuosina 1978–1980.


title: Emilia Eberle

text: Eberle saavutti Moskovan 1980 olympialaisissa kaksi hopeamitalia. Joukkuekilpailussa Romania sijoittui hopealle ja Eberle oli joukkueensa paras kerättyään kaikista voimistelijoista neljänneksi eniten pisteitä. Henkilökohtaisessa moniottelussa, jonka pisteisiin laskettiin mukaan puolet joukkuekilpailussa kerätyistä pisteistä, hän putosi kuudenneksi 78,400 pisteellä ja joukkuetovereista Nadia Comăneci nousi hänen edelleen. Toisen hopeamitalinsa Eberle saavutti nojapuilla, jossa hän kokosi 19,850 pistettä ja hävisi vain itäsaksalaiselle Maxi Gnauckille. Permannolla Eberle oli viides 19,750 pisteellä ja puomilla kuudes 19,400 pisteellä.


title: Emilia Eberle

text: Strasbourgin MM-kilpailuissa 1978 Eberle saavutti hopeaa joukkuekilpailussa sekä pronssia puomilla, nojapuilla ja permannolla. Kööpenhaminan EM-kilpailuissa 1979 hän saavutti hopeaa moniottelussa, puomilla ja nojapuilla. Fort Worthin MM-kilpailuissa 1979 hän voitti kultaa joukkuekilpailussa ja permannolla sekä saavutti pronssia nojapuilla.


title: Trout Mask Replica

text: Trout Mask Replica on Captain Beefheart & His Magic Bandin vuonna 1969 julkaistu albumi. Albumin tuottajana toimi Frank Zappa, joka oli Beefheartin ystävä jo kouluajoilta. Albumi sekoittaa keskenään muun muassa blues rockia, psykedeelistä rockia, avantgardea ja free jazzia. Se on vaikuttanut moniin eri rockin tyylisuuntauksiin, kuten vaihtoehtorockiin, post-punkiin, noise rockiin ja grungeen.


title: Trout Mask Replica

text: Captain Beefheart sävelsi suuren osan albumin kappaleista pianolla - soittimella, jonka soittamisesta hänellä ei ollut juurikaan hajua - yhdeltä istumalta ja "musiikilliset ideat" kirjoitti ylös Magic Bandin rumpali John "Drumbo" French. Yhtye muutti kuukausiksi syrjäiseen kartanoon harjoittelemaan kappaleita.


title: Trout Mask Replica

text: Beefheartin omituinen käytös pääsi huippuunsa juuri näinä aikoina, kun hän pahoinpiteli yhtyettänsä niin henkisesti kuin fyysisesti. Varsinkin French joutui Beefheartin alistamaksi, ja kappaleessa ""My Human Gets Me Blues"" Beefheart irvailee Frenchille hänen uskonnollisuuden takia. Kappaleen ""Bill's Corpse"" nimi on puolestaan viittaus Magic Bandin kitaristi Bill Harkleroadiin (jonka Beefheart risti Zoot Horn Rolloksi). Lisäksi tarinan mukaan jäsenet joutuivat varastamaan läheisestä kaupasta ruokaa saadakseen nälkänsä kuriin. Rahattomat yhtyeläiset pelasti ryöstöstä johtuneista takuista sittemmin Zappa.


title: Trout Mask Replica

text: Studiossa kappaleiden instrumentaaliversiot purkitettiin reilussa kahdeksassa tunnissa. Beefheart itse nauhoitti lauluosuutensa studion ulkopuolella, kuullen vain vähän ääntä ikkunasta, joten levyltä itseltään voi kuulla laulajan juuri ja juuri pysyvän muutenkin epäkäytännöllisen musiikin tahdissa. Lopuksi mukaan lisättiin kolme Beefheartin lausumaa runoa (""The Dust Blows Forward..."", ""Well"" ja ""Orange Claw Hammer""), improvisoitu blues-numero (""China Pig"") sekä dialogia. Kitaristi Jeff Cotton (eli Antennae Jimmy Semens) hoitaa ""Penan"" päävokaalit ja kappaleessa ""The Blimp"" kuullaan Cottonin puhelinviesti Zappalle.


title: Trout Mask Replica

text: Levy on ehkä Beefheartin tunnetuin teos, mutta ilmestyessään se pääsi listoille vain Britanniassa, mutta oli siitä huolimatta arvostelumenestys.


title: Trout Mask Replica

text:
Kaikki kappaleet säv./san./sov. Don van Vliet (Captain Beefheart).
sekä


title: Al-Ahram

text: Al-Ahram () on Egyptin toiseksi vanhin sanomalehti ja samalla myös yksi luetuimmista. Sanomalehden perustivat vuonna 1875 Aleksandriassa asuneet libanonilaiset veljekset Beshara ja Saleem Taqla. Al-Ahramia julkaistiin ensin vain lauantaisin, mutta myöhemmin siitä tuli päivittäin ilmestyvä sanomalehti.


title: Al-Ahram

text:
Egyptin hallitus omisti hallitsevan osuuden lehden osakkeista, kuten kahdesta muustakin päälehdestä ja presidentti nimitti päätoimittajat.
Sanomalehteä julkaistaan myös muissa arabimaissa ja siitä ilmestyy sekä englannin- että ranskankieliset viikoittaiset painokset ja sillä on englanninkielinen verkkosivusto.


title: Claudio Verino

text: Claudio Alberto Verino (31. tammikuuta 1984 Rosario, Argentiina) on argentiinalainen jalkapalloilija. Hän on pelipaikaltaan keskuspuolustaja.


title: Claudio Verino

text: Hän pelasi suomalaisessa Inter Turussa kaudella 2009. Ensimmäisen Veikkausliiga-maalinsa hän teki Kuopion Palloseuraa vastaan.


title: Claudio Verino

text: Verino on pelannut kaksi poikien maaottelua.


title: Melita Rühn

text: Melita Rühn (s. 19. huhtikuuta 1965 Sibiu) on entinen romanialainen telinevoimistelija ja olympiamitalisti.


title: Melita Rühn

text: Rühn saavutti Moskovan 1980 olympialaisissa kolme mitalia. Joukkuekilpailussa hän saavutti hopeaa. Hän keräsi 13:nneksi parhaat pisteet mutta ei päässyt henkilökohtaisen moniottelun finaaliin koska ei ollut kolmen parhaan romanialaisen joukossa. Hypyssä Rühn saavutti pronssia 19,650 pisteellä ja nojapuilla hän jakoi pronssimitalin samat 19,775 pistettä saaneiden Steffi Kräkerin ja Marija Filatovan kanssa.


title: Melita Rühn

text: Fort Worthin MM-kilpailuissa 1979 Rühn saavutti kultaa joukkuekilpailussa sekä pronssia moniottelussa ja permannolla.


title: Henri Aalto

text: Henri Aalto (s. 20. huhtikuuta 1989 Espoo) on suomalainen jalkapalloilija, joka edustaa Veikkausliigassa pelaavaa FC Honkaa. Hänen pelipaikkansa on useimmiten oikea laitapuolustaja, mutta hän kykenee pelaamaan myös puolustuksen keskustassa.


title: Henri Aalto

text: Aalto on FC Hongan kasvatti. Hän debytoi Veikkausliigassa 27. huhtikuuta pelatussa kauden 2008 ensimmäisessä ottelussa Myllykosken Pallo -47:aa vastaan. Aalto pelasi samalla kaudella myös lainalla Ykkösessä pelanneen Grankulla IFK:n riveissä. Seuraavien kausien ajan hän vaihteli liigajoukkueen ja Kakkosessa pelanneen reservijoukkue Pallohongan välillä. Paikkansa edustusjoukkueen avauskokoonpanossa Aalto vakiinnutti vuonna 2011, pelaten 25 ottelussa avauksessa. Vuonna 2012 hän henkilökohtaisen maaliennätyksensä, viimeistellen yhteensä neljä maalia. Kauden 2012 lopussa hän yritti etsiä pelipaikkaa ulkomailta, mutta palasi helmikuussa testipelaajan statuksella kasvattajaseuraansa ja solmi uuden sopimuksen kuukauden lopussa.


title: Henri Aalto

text: Kaudella 2013 Aalto pelasi tärkeässä roolissa Hongan sijoittuessa Helsingin Jalkapalloklubin jälkeen toiseksi Veikkausliigassa. Pelikieltojen vuoksi hän oli poissa kahdeksasta ottelusta, mutta esiintyi silti kuudenneksi eniten kentällä kaikista Hongan pelaajista.


title: Henri Aalto

text: Maajoukkueita Aalto on edustanut vuosina 2008–2010. Hän on pelannut poikien maajoukkueissa kuusi ja nuorten maajoukkueessa kahdeksan ottelua.


title: Rodica Dunca

text: Rodica Dunca (s. 16. toukokuuta 1965 Baia Mare) on entinen romanialainen telinevoimistelija ja olympiamitalisti.


title: Rodica Dunca

text: Dunca saavutti Moskovan 1980 olympialaisissa hopeaa telinevoimistelun joukkuekilpailussa. Henkilökohtaisessa moniottelussa hän sijoittui seitsemänneksi 78,350 pisteellä.


title: Rodica Dunca

text: Uransa ainoan henkilökohtaisen arvokisamitalin Dunca saavutti Madridin EM-kilpailuissa 1981, kun hän sai pronssia puomilla.


title: Sinilaukka

text: Sinilaukka ("Allium caeruleum", joskus myös "A. azureum") on Aasian karuilla maisemilla kasvava monivuotinen sipulikasvi, jota silloin tällöin tapaa istutettuna perennakasvina muuallakin, jopa Suomessa. Se on saatu menestymään jopa Suomussalmen korkeudella niin sanotulla VII vyöhykkeellä.


title: Sinilaukka

text: Nettikaupan sivusto


title: Chūka Ichiban!

text: Chūka Ichiban! () on Etsushi Ogawan vuonna 1995 luoma manga-sarjakuva, josta vuonna 1997 tehtiin samanniminen anime-sarja. Tarina kertoo pojasta, jonka haaveena on tulla maailman parhaaksi kokiksi.


title: Chūka Ichiban!

text: Tarina tapahtuu 1800-luvun Kiinassa, fiktiivisten "kokkisotien aikakautena", jolloin huippukokit erilaisine ruoanlaittotyyleineen yrittivät parantaa taitojaan ja ottivat mittaa toisistaan. Päähenkilö, Mao, laittaa ruokaa edesmenneen äitinsä ravintolassa Sichuanissa, mutta ennen kuin voi lunastaa äitinsä paikan pääkokkina, on hänen matkustettava ympäri Kiinaa opetellen uusia ruoanlaittotaitoja.


title: Riksförbundet Sveriges lottakårer

text: Riksförbundet Sveriges lottakårer (SLK) () on ruotsalainen naisten vapaaehtoinen maanpuolustusjärjestö. Sen jäsenistön muodostavat nykyisellään noin 18 000 lottaa 15:stä ikävuodesta ylöspäin. Lottien tavoitteena on rekrytoida ja kouluttaa jäsenistöä kokonaismaanpuolustuksen tarpeisiin.


title: Riksförbundet Sveriges lottakårer

text: Lottajärjestö perustettiin Ruotsiin vuonna 1924. Nimi saatiin Johan Ludvig Runebergin runosta "Lotta Svärd" teoksessa Vänrikki Stoolin tarinat. Ensimmäinen lottajärjestö Lotta Svärd oli syntynyt Suomessa 1918 ja perustettu virallisesti 1920. Järjestön esimerkkiä seurattiin muissa Pohjoismaissa, Ruotsin ohella lottajärjestöt perustettiin Norjaan 1928 ja Tanskaan 1946. Myös Virossa on nykyään lottajärjestö.


title: Riksförbundet Sveriges lottakårer

text: Ruotsissa lottajärjestön toiminta on valtakunnallista jakautuen 300:aan paikalliseen lottakuntaan ja yhdistykseen. Keskusliiton toimisto sijaitsee Tukholmassa. Sen tehtävinä on koulutuksen koordinoinnin ja kehittämisen ohella jäsenhankinta ja tiedottaminen.


title: Nesjehyrna

text: Nesjehyrna on Skandeihin kuuluva vuorenhuippu pitkän Oppstrynsvatnet-järven varrella, Strynin kunnassa, Norjassa. Huipun korkeus merenpinnan tasosta on 1 519 metriä. Sitä ympäröi etelä- ja länsipuolelta Breifonnan jäätikkö.


title: Storskredfjellet

text: Storskredfjellet on Skandeihin kuuluva vuori, Strynin kunnassa, Norjassa. Sen kaksi päähuippua ovat merenpinnan tasosta 1 742 metriä ja 1 718 metriä korkeita.


title: Fedalsnibba

text: Fedalsnibba on Skandeihin kuuluva vuorenhuippu Strynin ja Strandan kuntien rajalla, Norjassa. Huipun korkeus merenpinnan tasosta on 1 609 metriä.


title: Live +4

text: Live +4 on KISS -yhtyeen entisen kitaristi Ace Frehleyn yhtye Frehley's Cometin vuonna 1989 julkaistu livealbumi, joka myös julkaistiin VHS-kasetille. Julkaisu on nauhoitettu vuonna 1988 yhtyeen "Second Sighting"-albumin kiertueella. Tämä levy jäi yhtyeen viimeiseksi julkaisuksi. Konsertti julkaistiin vuonna 2002 DVD:lle. "Shock Me"-kappaleen aikana Frehleyn kitaran hihna irtoaa, ja kiertueroudari juoksee kiinnittämään sitä. Frehley yrittää jatkaa kappaletta loppuun, mutta alkaa nauraa asialle itsekin.


title: Vora

text: Vora on Skandeihin kuuluva vuori, Gloppenin kunnassa, Norjassa. Sen korkein kohta nousee merenpinnan tasosta 1 450 metrin korkeuteen. Vuoren koillispuolella sijaitsee Sanddalsvatnet-järvi ja länsipuolella Bergheimsvatnet-järvi.


title: Trail of Tears

text:
Trail of Tears on amerikkalaisen kantrilaulaja Billy Ray Cyrusin neljäs albumi ja Cyruksen ensimmäinen julkaisu yli vuoteen. Sen julkaisi Mercury Records.
"Three Little Words" ja "Trail of Tears" julkaistiin singleinä.


title: Stadion de Goffert

text: Stadion de Goffert, tunnetaan sponsorisyistä myös nimellä McDOS Goffertstadion on jalkapallostadion Nijmegenissä Alankomaissa. Sen pääkäyttö on toimia Eredivisiessä pelaavan NEC Nijmegenin kotikenttänä. Stadion avattiin kesällä 1939, tuolloin seremonioissa oli mukana myös Alankomaiden silloinen prinssi Bernhard. Sitä remontoitiin vuonna 1999 ja uudet avajaiset järjestettiin tammikuussa 2000. Remontin yhteydessä paikkoja vähennettiin 12 500:aan, jotta yleisö olisi lähempänä kenttää. Vuodesta 1951 lähtien stadionilla ollaan järjestetty myös Nijmegenin kansainvälisen neljän päivän marssien avajaiset. Stadionin historian ehkä tärkeimpänä otteluna pidetään NEC Nijmegenin ja FC Barcelonan välistä UEFA Cup-ottelua vuodelta 1983.


title: Stadion de Goffert

text: Stadionille ollaan suunniteltu suurta uudistusta vuodeksi 2010. Katsojakapasiteettia ollaan päätetty nostaa 20 000:een ja rakennus sijoitetaan suurimmaksi osaksi maan alle. Stadionille suunnitellaan tuotaviksi muitakin lajeja kuten koripalloa ja judoa, jolloin se muodostaisi "Huippu-urheilun talon". Muutos tehdään, koska Nijmegenin kaupunki ei anna stadionin kasvaa korkeudessa suojellun luonnonkohteen, Goffertin puiston takia.


title: Taito Nurminen

text: Taito Juho Nurminen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa jääkärirykmentin ratsastavana lähettiupseerina. Tämä monen sodan veteraani osallistui vielä talvi- ja jatkosodassa taisteleviin joukkoihin.


title: Taito Nurminen

text: Hänen vanhempansa olivat liikemies Juho Erland Nurminen ja Ida Adalmina Vallenius. Hän kävi neljä luokkaa Lahden yhteiskoulua ja Lahden kauppakoulua, jonka toiselta luokalta hän erosi ja liittyi jääkäriliikkeeseen. Hän kävi Haminan taistelukoulun vuonna 1918.


title: Taito Nurminen

text: Nurminen liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 10. tammikuuta 1916, josta hänet siirrettiin myöhemmin pataljoonan ratsuosastoon. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen Nurminen kävi vuonna 1917 Libaussa järjestetyn moottoripyöräkurssin.


title: Taito Nurminen

text: Nurminen astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi Karjalan ratsujääkärirykmentin 1. eskadroonaan, mutta komennettiin 5. huhtikuuta 1918 alkaen lähettiupseeriksi 5. Jääkärirykmentin esikuntaan. Hän osallistui sisällissodan taisteluihin Karjalankannaksella.


title: Taito Nurminen

text: Nurminen palveli sisällissodan jälkeen edelleen 5. Jääkärirykmentissä, josta muodostettiin myöhemmin Kuopion jalkaväkirykmentti 1. Hänet sijoitettiin rykmentissä 23. heinäkuuta 1918 alkaen 1. komppanian päälliköksi ja 9. joulukuuta 1918 alkaen I pataljoonan adjutantiksi sekä 9. tammikuuta 1919 alkaen rykmentin adjutantiksi vielä 11. helmikuuta 1919 hänet siirrettiin nuoremmaksi upseeriksi 2. komppaniaan. Nurminen erosi armeijasta 28. helmikuuta 1919 ja siirtyi suojeluskuntajärjestön palvelukseen. Suojeluskunnissa hän palveli Forssa-Tammelan suojeluskunnan harjoituspäällikkönä 1.maaliskuuta - 11. lokakuuta 1919 välisen ajan.


title: Taito Nurminen

text:
Uudestaan armeijan palvelukseen Nurminen astui 17. joulukuuta 1919 ja hänet sijoitettiin nuoremmaksi upseeriksi Hämeen ratsurykmentin polkupyöräeskadroonaan. Hämeen rykmentistä hänet siirrettiin 31. maaliskuuta 1920 Keski-Suomen rykmentin 4. komppaniaan, jossa hän toimi komppanianpäällikkönä. Komppanianpäällikön tehtävistä hänet määrättiin syksyllä vuonna 1922 II pataljoonan adjutantiksi. Edellisistä tehtävistä hän oli komennettuna vuosina 1920 - 1921 kahdesti Rajamaan komendantin käyttöön, missä tehtävässä hän toimi muun muassa Inon eristysleirin komendantin adjutanttina. Hän erosi armeijasta toistamiseen 23. toukokuuta 1923 ja työskenteli sen jälkeen liikemiehenä ja vuodesta 1937 alkaen varastonhoitajana Valtion kivääritehtaalla aina talvisodan syttymiseen saakka.
Nurminen osallistui talvisotaan komppanianpäällikkönä Jalkaväkirykmentti 68:ssa ja osallistui taisteluihin Perojoella, Heponotkossa, Rytylammella ja Tervajoella. Välirauhan aikana hän jatkoi samassa tehtävässä, kunnes hänet siirrettiin myöhemmin Kemijärven Linnoitus toimistoon, missä hän toimi muun muassa kuljetuspäällikkönä.


title: Taito Nurminen

text: Jatkosodan puhjettua Nurminen komennettiin komppanianpäälliköksi Jalkaväkirykmentti 12:een, jossa tehtävässä hän haavoittui 13. elokuuta 1941. Haavoista parannuttuaan hänet siirrettiin komppanianpäälliköksi Jalkaväenkoulutuskeskus 16:een ja edelleen Jalkaväenkoulutuskeskus 19:ään. Vuonna 1942 hän toimi Lahden suojeluskuntapiirissä, mistä hänet siirrettiin myöhemmin Jalkaväenkoulutuskeskus 19:ään, missä hän palvelikin vuoteen 1943 saakka. Koulutuskeskuksesta hänet siirrettiin komppanianpäälliköksi 12. Erilliseen työkomppaniaan, josta hänet siirrettiin edelleen Henkilötäydennyskeskus 12:een, missä hän palvelikin sodan loppuun saakka. Nurminen osallistui jatkosodassa taisteluihin Pistojärvellä, Kapustaojalla, Louhen-Kiestingin akselilla ja Louhivaarassa.


title: Taito Nurminen

text: Sotien jälkeen Nurminen toimi Lahden sotilaspiirin esikunnassa kotiuttamispäällikön apulaisena, kunnes tehtävän loputtua vielä vuoden 1944 aikana hän siirtyi varastonhoitajaksi Rauma-Repolan sahalle Lahteen. Hän on julkaissut muistelmateoksen ”Jääkärivuosiltani”.


title: Eggjenibba

text: Eggjenibba on Skandeihin kuuluva vuorenhuippu, Gloppenin kunnassa, Norjassa. Sen korkeus merenpinnan tasosta on 1 338 metriä. Vuori erottaa lännenpuoleista Votedalenia ja idänpuoleista Øvredalenia. Huipulta hieman etelään sijaitsee toinen 1 296-metrinen huippu, jonka kohdalla kulkee Gloppenin ja Jølsterin kuntien raja.


title: WWE SmackDown vs. Raw 2010

text: WWE SmackDown! vs. Raw 2010 on vuonna 2009 julkaistu painipeli. Peli kuuluu WWE SmackDown! -pelisarjaan, jossa on jo aiemmin julkaistu muun muassa WWE SmackDown vs. Raw 2008 ja WWE SmackDown vs. Raw 2009. Pelin tekijät ovat Yuke's ja THQ (TEMO teki DS-version). Yhdysvalloissa peli julkaistiin 20. lokakuuta 2009 ja Suomessa kolme päivää myöhemmin (23. lokakuuta).


title: Mpg

text: MPG voi viitata muun muassa seuraaviin:


title: Kustaa Jalkanen

text: Kustaa Jalkanen () oli suomalainen poliitikko.


title: Kustaa Jalkanen

text: Jalkanen osallistui Suomen suuriruhtinaskunnan säätyvaltiopäiville talonpoikaissäädyn edustajana vuosina 1904–1905. Myöhemmin, helmikuusta 1911 helmikuuhun 1914, hän toimi Nuorsuomalaisen puolueen kansanedustajana. Hänet valittiin eduskuntaan eduskuntavaaleissa 1911 Vaasan läänin itäisestä vaalipiiristä. Hän oli eduskunnan sivistysvaliokunnan jäsen.


title: Kustaa Jalkanen

text: Jalkasen vanhemmat olivat talollinen Adam Jalkanen ja Maria Markkanen. Hän oli itsekin varsinaiselta ammatiltaan maanviljelijä. Hän viljeli maata ja piti kauppaliikettä Viitasaarella. Vuosina 1890–1915 hän toimi myös Viitasaaren kunnallislautakunnan esimiehenä.


title: Kustaa Jalkanen

text: Jalkasen puoliso oli Aurora Kemppainen, jonka kanssa hän avioitui vuonna 1895. Kustaa Jalkanen kuoli 58-vuotiaana huhtikuussa 1921.


title: Cabungula

text: Arsenio Sebastião Cabungula, lempinimeltään Love (s. 14. maaliskuuta 1979) on angolalainen jalkapalloilija, pelipaikaltaan hyökkääjä. Hän on ollut Angolan liigan maalikuningas kaksi kertaa, vuosina 2004 ja 2005. Lisäksi hän on voittanut sarjan kolmesti pelatessaan AS Aviaçãon riveissä.


title: Cabungula

text: Cabungula on pelannut maajoukkueessa usein mutta yleensä vain vaihtopelaajana. Arvokisoissa hän on pelannut muun muassa Afrikan-mestaruuskilpailuissa 2006, saman vuoden maailmanmestaruuskilpailuissa, joissa hän pääsi yhdessä ottelussa vaihtopelaajana kentälle, sekä Afrikan-mestaruuskilpailuissa 2008.


title: Aisti & Emeto

text: Aisti & Emeto (aikaisemmin Emeto & Kuudes Aisti) on suomalainen hip hop duo. Duon debyyttialbumi "Exitus" julkaistiin Ähky Recordsin kautta 3. kesäkuuta 2009.


title: Aisti & Emeto

text:
Emeto kertoi vuonna 2011 kaksikon teiden erkaantuneen taiteellisista syistä johtuen jo debyyttialbumin jälkeen ja piti epätodennäköisenä että duo tekisi enää musiikkia yhdessä. 2014 Aisti kuitenkin julkaisi Facebookissa comebackiin viittavan kuvan jossa mainittiin Aistin ja Emeton tekevän paluukeikan.
Emeto muodostaa rap/dubstep -tuottaja Katu Mikon kanssa Emesis -nimisen rap-duon.


title: Aisti & Emeto

text: Aisti esiintyy Heikki Kuulan tuplaajana nimellä Jalkajousi Janne ja on suunnitellut julkaisevansa. soololevyn vuonna 2015 .


title: Juho Nurmi

text: Juho Nurmi () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui talvi- ja jatkosotaan muun muassa pataljoonan komentajana.


title: Juho Nurmi

text: Hänen vanhempansa olivat rakennusmestari Johan Nurmi ja Eeva Maria Hakkarainen. Hänet vihittiin avioliittoon vuonna 1926 Eeva Ester Miettisen kanssa. Hän kävi kansakoulun ja kansakoulun jatkokurssin sekä suoritti yksityisesti viidennen luokan Rovaniemen keskikoulussa vuonna 1921. Hän kävi jääkärialiupseereille järjestetyn aktiiviupseerikurssin Kadettikoulussa vuonna 1921 ja Taktiikan soveltamiskurssin Suojeluskuntain päällystökoulussa vuonna 1927 sekä sotilaspedagogisen kurssin vuonna 1925. Sotilashallinnollisten kurssien ensimmäisen jakson hän suoritti vuosina 1929 – 1930 ja toisen jakson vuonna 1931.


title: Juho Nurmi

text: Nurmi työskenteli harjoittelijana sähköliikkeessä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 11. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Nurmi joutui jäämään Saksaan sairaalahoitoon, kun muut jääkärit lähtivät kotimatkalle helmikuussa vuonna 1918.


title: Juho Nurmi

text: Nurmi palasi takaisin Suomeen vasta sisällissodan jälkeen 10. kesäkuuta 1918 ja astui sen jälkeen armeijan palvelukseen 1. elokuuta 1918 alkaen. Hänet sijoitettiin varavääpeliksi ylennettynä koulutusupseeriksi Suomen valkoisen kaartin 4. komppaniaan, josta hän siirtyi 1. syyskuuta 1918 alkaen komppanianvääpeliksi. Nurmi erosi armeijasta 30. marraskuuta 1919 ja astui 1. tammikuuta 1920 koulutusaliupseeriksi Lapin rajavartioston palvelukseen. Lapin rajavartiostosta hänet määrättiin 15. kesäkuuta 1921 alkaen Savon jääkärirykmenttiin, mutta jäi määräyksestä huolimatta edelleen komennettuna Lapin rajavartiostoon 30. lokakuuta 1921 saakka, jolloin hän tuli nuoremmaksi upseeriksi Savon jääkärirykmentin (myöh. Savon prikaati) 4. komppaniaan. Savon prikaatissa hänet määrättiin 6. helmikuuta 1922 alkaen II pataljoonan adjutantiksi, mistä tehtävästä hän siirtyi 30. marraskuuta 1925 nuoremmaksi upseeriksi 2. konekiväärikomppaniaan ja 23. marraskuuta 1926 varapäälliköksi 6. komppaniaan. Savon prikaatista hänet siirrettiin 15. joulukuuta 1927 alkaen Ilmailukouluun, jossa hänet sijoitettiin toimituskomppanian päälliköksi ja 10. toukokuuta 1929 alkaen talouspäälliköksi.


title: Juho Nurmi

text: Nurmi osallistui talvisotaan Ilmasotakoulun talouspäällikkönä ja hoiti samalla huoltotaktiikan sekä yleisen huollon opettajan tehtäviä kadetti- ja reservin upseerikursseilla. Välirauhan aikana hän jatkoi tehtävässä, kunnes hänet siirrettiin myöhemmin Sotilaspalopäällikkö kursseille Helsinkiin. Jatkosodan puhjettua hänet komennettiin aluksi Ilmasotakoulun talouspäälliköksi ja myöhemmin komppanianpäälliköksi Jalkaväkirykmentti 22:een. Myöhemmin hän toimi rykmentissä pataljoonan komentajana vuoteen 1942 saakka, jonka jälkeen hän siirtyi rykmentin huoltopäälliköksi ja oli tehtävässä vuoteen 1943 saakka, jolloin hänet siirrettiin Äänisen Huoltokeskuksen Intendentiksi Äänislinnaan. Äänislinnassa hän toimi myös Opetusosaston päällikkönä ja koulutusupseerina linnoitus- ja suunnittelu-upseereille sekä huoltopäällikkönä 20. prikaatissa vuosina 1943 – 1944. Nurmi osallistui jatkosodassa taisteluihin Säntämällä, Tuulosjoella, Syvärillä, Ohtalissa, Pirkinitsassa, Pitkäjärvellä, Shemenskissä, Viipurissa, Juustilankankaalla ja Tolvajärvellä. Ennen sodan loppumista hän oli komennettuna kursseille Tuusulaan.


title: Juho Nurmi

text: Sotien jälkeen Nurmi toimi Suojeluskuntajärjestön selvittelyelimen ylimääräisenä esittelijänä Puolustusministeriössä vuoteen 1952 saakka, jonka jälkeen hän työskenteli lakiasiainajotoimisto Tolamaa & Sinervälän tarkastajana vuoteen 1963 saakka.


title: Juho Nurmi

text: Nurmi toimi Kauhavan kirkkovaltuuston jäsenenä vuosina 1932 – 1944 ja Kauhavan kunnanvaltuuston jäsenenä vuosina 1934 – 1939 sekä Kauhavan seurakunnan tilintarkastajana vuosina 1932 – 1941. Hän toimi myös Kauhavan kunnan verotuslautakunnan jäsenenä vuosina 1935 – 1939 ja oli Ilmailukoulun kunnianeuvoston jäsenenä vuosina 1935, 1937 ja 1939 sekä oli Jääkäriliiton johtokunnan jäsenenä vuodesta 1968 alkaen. Hän toimi Jääkäriliiton edustaja Upseerijärjestöjen toimintaelimissä vuodesta 1963 alkaen ja Helsingin Upseeriyhdistysten Yhteistyötoimikunnassa vuodesta 1964 alkaen ja toimi lisäksi Vanhuksien Koti ry:n johtokunnan jäsenenä ja Upseerit ei vakinaisessa palveluksessa ry:n johtokunnan jäsenenä.


title: Peräseinäjoen vaakuna

text: Peräseinäjoen kunnanvaakuna on saanut aiheensa kydönpoltosta, jota vaakunan painanteinen pilvikoro ja liekit kuvaavat. Kydönpoltossa suo ensin kuivatettiin ojittamalla, jonka jälkeen se seuraavana vuonna raivattiin ja poltettiin.


title: Peräseinäjoen vaakuna

text: Vaakunan heraldinen selitys on "hopeakentässä painanteisen pilvikoron rajoittama sininen lakio ja neljä nousevaa punaista liekkiä". Vaakunan suunnitteli Ahti Hammar, ja se vahvistettiin käyttöön 23. marraskuuta 1959. Peräseinäjoen liityttyä Seinäjoen kaupunkiin vuonna 2005 vaakuna jäi kotiseutuvaakunaksi.


title: Estadio Malvinas Argentinas

text: Estadio Malvinas Argentinas on stadion Mendozan kaupungissa Argentiinassa. Stadion avattiin 1978 ja sen kapasiteetti on 48 000. Stadion oli yksi jalkapallon vuoden 1978 MM-kilpailujen stadioneista. Stadion on myös Club Deportivo Godoy Cruz Antonio Tomban kotistadion.


title: Allison Janney

text: Allison Brooks Janney (s. 19. marraskuuta 1959 Boston, Massachusetts, Yhdysvallat) on Oscar-palkittu yhdysvaltalainen näyttelijä. Hänet tunnetaan muun muassa televisiosarjasta "West Wing" (1999–2006), josta hänet palkittiin kahdesti parhaan naispääosan Emmyllä ja kahdesti parhaan naissivuosan Emmyllä. Hänet palkittiin parhaan naisvierailijan Emmyllä draamasarjasta "Masters of Sex" vuonna 2014.


title: Allison Janney

text: Janney on näytellyt myös useissa elokuvissa, kuten "American Beauty" (1999), "Juno" (2007), "Hairspray" (2007), "Piiat" (2011), "Spy – vakoojan asussa" (2015) ja "Nainen junassa" (2016).


title: Allison Janney

text: Vuonna 2017 Janney näytteli elokuvassa "I, Tonya", josta hänet palkittiin parhaan naissivuosan Oscarilla ja Golden Globella.


The Sino-Finnish Environmental Research Centre (SFERC) on Itä-Suomen ja Nanjingin yliopistojen yhteinen, viimeksi mainitun kampuksella, Nanjingissä, Kiinassa sijaitseva ympäristöntutkimuskeskus. 18. toukokuuta 2009 avattu keskus on ensimmäinen suomalaisten yliopistojen perustama etäkampus ulkomailla. SFERC tulee olemaan Itä-Suomen yliopiston pysyvä etäkampus.


title: The Sino-Finnish Environmental Research Centre

text: The Sino-Finnish Environmental Centre -tutkimuskeskus yhdistää metsä-, energia- ja ympäristöalan tutkimuksen, koulutuksen ja ympäristöasioihin keskittyvän yritysyhteistyön. Sen on tarkoitus tarjota kaupallisia mahdollisuuksia Kiinassa toimiville suomalaisille ja muille eurooppalaisille yrityksille. Muun muassa UPM:n Changshun tehdasalue sijaitsee lähistöllä.


text:
Keskuksen myötä Nanjingin yliopistosta tulee Itä-Suomen yliopiston merkittävä yhteistyökumppani Kiinassa.
Nanjingin yliopistolla on jo aikaisempia tutkimuskeskuksia muun muassa Johns Hopkinsin yliopiston ja Göttingenin yliopiston kanssa.


text: Toukokuussa 2014 kerrottiin Ilmatieteen laitoksen sekä Itä-Suomen ja Nanjingin yliopistojen tutkimus- ja koulutusyhteistyöstä liittyen ilmansaasteisiin.


title: Mellow Chips

text: Mellow Chips oli suomalainen demoskeneryhmä, joka työskenteli Commodore Amigan parissa noin vuosina 1995–1998. Toimiessaan Tristar & Red Sector Incorporatedin (TRSI) alaryhmänä se voitti The Gathering -tapahtuman Amiga-demokilpailun tuotoksellaan "Rise" vuonna 1998. Muita saavutuksia olivat muun muassa vuoden 1996 Demolition-tapahtuman demokilpailun voitto ja Assemblyn Amiga-demokilpailun toinen sija samana vuonna. Mellow Chips teki myös muutaman ilmaispelin.


title: Mellow Chips

text: Mellow Chips toimi alun perin ilmeisesti nimellä "Mystic". Esimerkiksi vuonna 1994 julkaistu Pacman-klooni "Pucman Worlds" tehtiin kyseisellä nimellä. Nimi Mellow Chips esiintyy Assemblyn kilpailutuloksissa seuraavana vuonna, kun ryhmän jäsen Jari "Jogi" Jokivuori osallistui tapahtuman grafiikkakilpailuun.


title: Mellow Chips

text: Ensimmäisen jossain määrin noteeratun demonsa Mellow Chips teki tiettävästi vuonna 1996, kun "Jees!" sijoittui neljänneksi Joensuussa järjestetyn Demolition-tapahtuman yhdistetyssä (Amiga-PC) demokilpailussa. Tämän jälkeen seurasi kolme muuta, kotimaisissa tapahtumissa kohtuullisesti menestynyttä demoa. Vuonna 1990 perustetun TRSI:n alaryhmäksi Mellow Chips liittyi TRSI:n www-sivuston mukaan 1997. TRSI:n osana ryhmä julkaisi ensin "Dose"-demon, joka sijoittui vuoden 1997 Demolitionissa toiseksi, ja sitten vuonna 1998 "Risen", joka voitti suuren, Norjassa järjestettävän The Gathering -tapahtuman Amiga-demokilpailun.


title: Mellow Chips

text: Mellow Chips on 1990-luvun lopulla käytännössä hajonnut tai ainakin viettänyt hiljaiseloa siitä lähtien. Sen jäsenistä Petri "Aivo" Häkkinen ja Mikko "Kalsu" Kallinen (tunnettu myös ryhmästä Artificial People) ovat myöhemmin vaikuttaneet "Maturefurk"-ryhmässä (nimi väännös Futuremarkista), ja heidän ohjelmakoodiaan löytyy muun muassa Assemblyn yhdistetyn demokilpailun vuonna 2001 voittaneesta Amiga-demosta "Lapsuus". Myöhemmin Häkkinen on työskennellyt Remedy Entertainmentin riveissä muun muassa Max Payne 2 -pelin parissa. Vuodesta 2011 hän ja Olli "Ola" Hänninen-Pelz ovat olleet mukana espoolaisen Almost Human -indie-pelitalon toiminnassa. Huhtikuussa 2012 yritys julkaisi "dungeon crawl" -tyylisen ("Dungeon Master", "Eye of the Beholder" jne.) "Legend of Grimrock" -pelin.Monet ryhmän jäsenistä (ainakin Björnfot, Häkkinen, Hänninen-Pelz ja Kaarlela) olivat joko alun perin Torniosta tai pitkään siellä asuneita.


title: Mellow Chips

text: Yllä olevista demoista "Dose" ja "Rise" on tehty TRSI:n alaryhmänä.


title: Atomic Roooster

text: Atomic Roooster [sic] (tunnettu myös nimillä Atomic Rooster ja Atomic Ro-o-oster) on brittiläisen Atomic Rooster -yhtyeen helmikuussa 1970 julkaistu esikoisalbumi. Levyn materiaali on yhdistelmä progressiivista rockia, puhallinsovituksia sekä kosketinsoittaja Vincent Cranen kirjoittamia synkkiä sanoituksia. Crane totesikin myöhemmin, etteivät albumin kappaleet sisällä huumoria. Esimerkiksi ”Bansted” käsittelee samannimistä mielisairaalaa, jossa psyykeongelmista kärsinyt Crane oli ollut hoidettavana.


title: Atomic Roooster

text: Solisti-basisti Nick Graham jätti Atomic Roosterin maaliskuussa 1970, ja hänet korvasi lähes välittömästi myös kitaraa soittava John Du Cann. Myös rumpali Carl Palmer erosi yhtyeestä pian albumin julkaisun jälkeen liittyäkseen Emerson Lake & Palmer -yhtyeeseen. Noin puoli vuotta Palmerin lähdön jälkeen Atomic Rooster solmi Yhdysvalloissa levytyssopimuksen Elektra Recordsin kanssa. Koska yhtyeen soundi oli muuttunut huomattavasti Nick Grahamin lähdön myötä, soitti Du Cann kitaraosuudet Yhdysvaltain-painoksen kappaleisiin ”S.L.Y.”, ”Before Tomorrow” ja ”Friday the 13th”, joista viimeksi mainittuun myös uuden lauluraidan. Lisäksi kyseisen painoksen kappalejärjestys oli erilainen. Myös kaikki albumin CD-versiot noudattivat Yhdysvaltain-painoksen sisältöä aina vuoteen 2004, jolloin Expanded Deluxe Edition julkaistiin.


title: Atomic Roooster

text: Albumilta julkaistiin maaliskuussa 1970 singlenä kappale ”Friday the 13th”.


title: Atomic Roooster

text:
A-puoli
B-puoli


title: Bengt Packalén

text: Bengt Packalén (s. 1946 Tammisaari) on kauan Ruotsissa vaikuttanut suomenruotsalainen toimittaja ja kirjailija. Hän toimi Suomen Tukholman instituutin johtajana vuosina 2002–2011. Vuosina 1991–2002 hän työskenteli Ruotsin radion kulttuuritoimituksen johtajana.


title: Jonas Jerebko

text: Jerebko pelasi kasvattajaseuransa Borås Basketin kanssa 1. divisioonassa kolme kautta, kunnes teki Ruotsin suurseuran, Plannja Basketin, kanssa sopimuksen. Yhden kauden jälkeen hän lähti Pallacanestro Biellaan, vaikka hänellä oli stipendi isänsä kotikaupungin Buffalon yliopistoon. Meno Italiaan kannatti, sillä hänestä tuli yksi sarjan lupaavimmista nuorista tähdistä.


title: Jonas Jerebko

text: Alun perin hän oli menossa , mutta vetäytyi viime hetkellä. hän kuitenkin osallistui, jossa Detroit Pistons varasi hänet toisella kierroksella. Näin hänestä tuli ensimmäinen ruotsalainen pelaaja, joka on koskaan valittu NBA:n varaustilaisuudessa. Elokuussa 2009 Jerebko siirtyi Pistonsiin. Helmikuussa 2015 hän siirtyi Boston Celticsiin ja heinäkuussa 2017 Utah Jazziin.


title: Exitus (albumi)

text: Exitus on rap-duo Aisti & Emeton ensimmäinen studioalbumi. Albumin tuotti Ähky Records.


title: Exitus (albumi)

text: Kappaleella "Maammelaulu" on käytetty eri YouTube -videoiden ääniä. Esim. video, jolla Summan paperitehtaan työntekijän Pekka Suurosen haastattelu: "Miltä tuntui tänä aamuna?" "No, miltäs kuvittelet! Aamulla tuntu hyvältä! Nyt vituttaa!" on otettu kappaleeseen. Myös video, jolla Voikkaan paperitehtaan pääluottamusmies Kari Haaraoja sanoo: "Saattaa olla, että riipasen kovan kännin tänään." on otettu kappaleeseen. Kappaleela "Lucifer" käytetty nauru on taas "Ha Ha Ha" -YouTube videosta, jolla vauva nauraa. Kappaleesta "Nähää Helvetissä" on julkaistu musiikkivideo.


title: Estadio Olímpico Chateau Carreras

text: Estadio Olímpico Chateau Carreras eli Estadio Córdoba on stadion Córdoban kaupungissa Argentiinassa. Stadion rakennettiin jalkapallon MM-kilpailuja varten 1978.


title: Ammattiopisto Live, Arlan toimipaikka

text: Ammattiopisto Live, Arlan toimipaikka, ennen: Näkövammaisten ammattikoulu on suomalainen ammattioppilaitos, joka on suunnattu näkövammaisille. Oppilaitoksen nimenä oli vuosina 1990–2008 Arlainstituutti ja 1. tammikuuta 2009 alkaen Keskuspuiston ammattiopisto, Arlan toimipaikka ja syksystä 2018 Ammattiopisto Live, Arlan toimipaikka.


title: Ammattiopisto Live, Arlan toimipaikka

text: Vuonna 1900 perustettiin Sokeain ystävät -yhdistyksen aloitteesta, senaatin ja Helsingin kaupungin apurahan turvin Kallion kaupunginosaan Sokeain miesten työlaitos, joka tarjosi työtilat ja työnohjausta muutamalle sokealle käsityöläiselle. Työnohjaus laajeni pikkuhiljaa muunkilaiseksi opetukseksi. Vuonna 1906 koululle valmistui uusi kivitalo niin ikään Helsingin Kallioon. Samalla laitokselle annettiin nimeksi sokeain miesten työkoulu. Lisänimenä oli "Arla", joka merkitsee "ani varhainen aamunhetki". Samoilla alueilla oli jo vuodesta 1892 toiminut sokeiden naisten työkoti. Vuonna 1951 nämä kaksi koulua yhdistyivät Sokeain ammattikouluksi, jota piti yllä yksityinen säätiö. Vuonna 1972 koulu muutti nykyiselle paikalleen Espoon Leppävaaraan ja siirtyi säätiöltä valtion omistukseen. Vuonna 1990 laitoksen nimeksi tuli Arlainstituutti, Näkövammaisten ammatillinen koulutus- ja kehittämiskeskus. Vuoden 2009 alusta alkaen koulu on ollut nimeltään Keskuspuiston ammattiopisto, Arlan toimipaikka, kun Arlainstituutti yhdistyi Invalidisäätiön omistamaan Keskuspuiston ammattiopistoon, samalla kun sen ylläpitäjyys siirtyi opetusministeriöltä ORTON Invalidisäätiölle.


title: Ammattiopisto Live, Arlan toimipaikka

text: Perinteisimpiä koulusta valmistujien ammatteja ovat erilaiset käsityöammatit, kuten korin punoja tai harjojen ja siveltimien valmistaja. Myös hierojia koulutetaan edelleen, joskin perinteisissä "sokeiden ammateissa" toimii entistä vähemmän näkövammaisia. Vuonna 2000 yleisimmät täystyöllistettyjen näkövammaisten ammattiryhmät ovat kuntohoitaja, fysioterapeutti tai toimintaterapeutti sekä erilaiset toimistotyön ammatit.Seuraavana tulevat teollisen työn ammatit, joiden osuus on laskeva. Sitten tulevat perus- ja lähihoitajat, lasten- ja kodinhoitajat. Viidentenä tulevat tietotekniikan erityisasiantuntijat, tukihenkilöt ja operaattorit.. Näkövammaisten tietotekniikan opetus aloitettiinkin Näkövammaisten ammattikoulussa jo 1970-luvun alussa. Toimistotyön ammateista ovat aiemmin olleet Arlankin koulutuksessa voimakkaasti edustettuina konekirjoittajat (esim. sairaalakonekirjoittajat) ja puhelunvälittäjät, jotka ovat sittemmin korvautuneet monenlaisilla asiakaspalvelun ja markkinoinnin ammateilla. Samoin monenlaisiin hoitotyön ammatteihin, lähihoitajien lisäksi mm. urheiluhierojaksi on koulutettu useita. Musiikin alan erikoisammateista on esimerkki pianonvirittäjä. Tieto- ja viestintätekniikan ammattina opiskeltiin datanomiksi. Nykyisiä käsityön ammattinimikkeitä ovat mm. artesaani ja verhoilija. Nykyään ei voida siis enää puhua mistään erityisistä näkövammaisten ammateista, vaan näkövammaisia voidaan kouluttaa hyvin moniin ammatteihin yksilöllisten opetussuunnitelmien, saavutettavan oppimateriaalin ja kehittyneiden apuvälineiden turvin.


title: STS-127

text: STS-127 ( 2J/A) oli avaruussukkulalento Kansainväliselle avaruusasemalle (ISS). Se oli avaruussukkula Endeavourin 23. lento ja sen suunniteltu laukaisu oli 13. kesäkuuta 2009. Nasa joutui kuitenkin lykkäämään laukaisua tankkauksen yhteydessä ilmenneen vetyvuodon takia. Laukaisua jouduttiin lykkäämään viisi kertaa huonon sään tai tankkausongelmien vuoksi. Sukkula laukaistiin onnistuneesti matkaan Kennedy Space Centeristä, Floridasta kuudennella lähtöyrityksellä 16. heinäkuuta 2009 kello 1.03 Suomen aikaa.


title: STS-127

text: Lennon aikana avaruusasemalla oli 13 henkeä yhtä aikaa, mikä on kaikkien aikojen suurin määrä. Endeavour kuljetti myös 500:nnen ihmisen avaruuteen. Lennolla oli mukana myös ensimmäistä avaruuslentoaan suorittava suomalaissukuinen tehtäväspesialisti Timothy Kopra.


title: STS-127

text: Endeavour telakoitui ISS:ään 17. heinäkuuta kello 20.47 Suomen aikaa. Kello 22.48 avattiin Endeavourin ja avaruusaseman välinen luukku. Ensimmäistä kertaa avaruusasemalla oli ennätykselliset 13 henkeä. Timothy Kopra ja avaruusasemalla työskentelevä japanilainen Koichi Wakata vaihtoivat tehtäviä Wakatan siirtyessä STS-127:n miehistöön ja palatessa heidän mukanaan maahan. Sukkulamiehistö jäi asemalle vielä 11 päiväksi. Kopra jäi asemalle vielä noin kuukaudeksi Retkikunta 20:n jäsenenä.


title: STS-127

text: Lennon pääasiallinen tehtävä oli kuljettaa ja asentaa ISS-avaruusasemalle japanilaisen Kibō-laboratoriomoduulin kaksi viimeistä osaa: ulkopuolinen lavetti (JEM EF) ja ulkopuolinen paineistamaton osa (ELM-ES). Lennolla suoritettiin viisi avaruuskävelyä. Lento kesti lähes 16 päivää. Endeavour laskeutui 31. heinäkuuta kello 17.48 Suomen aikaa Kennedyn avaruuskeskukseen Floridaan.


title: STS-127

text: Kibō-moduulin kahden viimeisen osan lisäksi hyötykuormaan kuuluu myös avaruusaseman runkoelementin "P6 truss" kuusi uutta akkua vanhojen palatessa sukkulalla takaisin maahan. Lisäksi avaruusasemalle kuljetetaan LDU (Linear Drive Unit), PM-2 (Pump Module-2) ja SGANT (Space to Ground Antenna Group), mitkä kaikki tullaan siirtämään aseman ulkoiseen varastoon (ESP-3) avaruuskävelyn aikana. Lisäksi mukana on erilaisia mikro- ja pikosatelliitteja.


title: Estadi de Sarrià

text: Estadi de Sarrià oli monikäyttöinen stadion Barcelonassa, Espanjassa. Stadion toimi RCD Espanyolin kotistadiona ennen kuin se purettiin 1997. Stadion oli yksi jalkapallon MM-kilpailujen 1982 pelipakoista.


title: Betão

text: Betão (oik. Ebert William Amâncio, 11. marraskuuta 1983 São Paulo, Brasilia) on brasilialainen jalkapalloilija. Betão on pelipaikaltaan keskuspuolustaja, ja hän edustaa Ukrainan valioliigan FK Dynamo Kiovaa. Betão siirtyi Dynamoon Brasilian Série A:n Santos FC:stä.


title: Betão

text: Betão aloitti ammattilaisuransa Corinthianssissa jossa hän teki debyyttinsä vuonna 2001, Betao ehti pelata Corinthiansiksessa ennen kuin ehti kirjoittaa neljän vuoden sopimuksen FC Sochauxin kanssa. Tästä syntyi sopimuskiista ja lopulta Betao pelasi kuitenkin Corinthiansin riveissä. Betao oli Corinthianiksen kapteeni kaudella 2007, mutta kun joukkue putosi, seuran puheenjohtaja teki hänestä putoamisen syntipukin, ja hänet vapautettiin sopimuksestaan. Betao päätyi harjoittelemaan yhdessä Santosin kanssa, ja jo seuraavana päivänä hän kirjoitti sopimuksen seuraan. Santosta Betao edusti kuitenkin vain 5 pelin verran, kunnes siirtyi Ukrainaan Kiovan Dynamoon.


title: Koskettelukirja

text: Koskettelukirja on värikkäitä, tunnusteltavia kuvia sisältävä kuvakirja, joka on tarkoitettu sokealle tai heikkonäköiselle lapselle, mutta myös esimerkiksi kehitysvammaiset hieman vanhemmatkin lukijat voivat saada niistä iloa ja virikkeitä. Kirjat ovat yleensä kangas- tai pahvikirjoja, ja kuvissa voidaan käyttää hyvin monipuolisia materiaaleja erilaisista kankaista muoviin, nahkaan, puuhun, kiveen ja turkiksiin. Kuvituksessa voi käyttää mielikuvitustaan ja hyödyntää lapsen hienomotoriikkaa harjoittavia ja erilaisia ääniä tuottavia elementtejä, kuten vetoketjuja, nauhoja, rahisevia ja kahisevia materiaaleja, nappeja ja muita esineitä.


title: Koskettelukirja

text: Kirjan teksti voi olla pistekirjoituksella, isokirjoituksella tai tavallisin kirjaimin. Kirjassa voi olla mukana myös äänite. Tarinat ovat tekijöiden sepittämiä tai sovituksia tutuista saduista, loruista tai runoista.


title: Koskettelukirja

text: Koskettelukirjan tehtävä on sama kuin muunkin lastenkirjallisuuden, satujen ja kuvakirjojen: ne ovat myös näkövammaisille lapsille tärkeitä mielikuvituksen, luovuuden ja kielen kehityksen kannalta. Lisäksi ne auttavat lasta hahmottamaan ympäristön ja esineiden toimintaa ja mittasuhteita.


title: Koskettelukirja

text: Celia-kirjaston lainakokoelmassa on noin 650 koskettelukirjaa. Kirjasto on myös tehnyt oppaan koskettelukirjojen tekemisestä kiinnostuneille.


title: Tarkus

text: Tarkus on brittiläisen Emerson, Lake & Palmer -yhtyeen toinen albumi, joka julkaistiin kesäkuussa 1971 ja se nousi listaykköseksi Britanniassa.


title: Tarkus

text:
Albumin äänitykset tehtiin kuudessa päivässä helmikuussa 1971. Alkuperäisen LP-julkaisun A-puoli koostuu kokonaan yli 20-minuuttisesta seitsenosaisesta "Tarkus"-teoksesta. Ajatus albumin nimikappaleeseen tuli rumpali Carl Palmerilta, joka halusi soitettavaksi jotakin 5/4-tahtilajissa. Kosketinsoittaja Keith Emerson alkoi kertomansa mukaan kirjoittaa nimiteosta välittömästi. Laulaja/basisti/kitaristi Greg Lake epäili idean toimivuutta, mutta suostui kuitenkin kokeilemaan sitä ja alkoi vähitellen pitämään siitä. Emersonin kosketinsoittimet hallitsevat teosta, mutta osioissa "Mass" ja "Battlefield" kuullaan myös Laken kitarointia.
Albumin kakkospuolen musiikki koostuu jo keskenään hyvinkin erityyppisistä kappaleista. "The Only Way" -kappaleen alku- ja väliosat sisältävät teemoja Johann Sebastian Bachin Toccata F:ssä ja 6. Preludista. Levyn päättävä rock-irrottelu "Are You Ready Eddy?" on omistettu levyn äänittäjälle Eddie Offordille ja kappaleen lopussa kuultava kysymys "ham or cheese?" (kinkkua vai juustoa?) viittaa studion kanttiinin voileipävalikoimaan. Kysymyksen lausuu studion siisteydestä yms. huolehtinut nainen ja Palmer toistaa sen.


title: Tarkus

text: A-puoli


title: Tarkus

text: B-puoli


title: Northzone Ventures

text: Northzone Ventures on norjalainen pääomasijoitusyhtiö, joka toimii aloittavien, pääasiassa pohjoismaisten teknologiayritysten venture capital -rahoittajana. Yhtiöllä on työntekijöitä Oslossa, Kööpenhaminassa ja Tukholmassa. Northzone Ventures on sijoittanut myös suomalaisiin yrityksiin. Yritys hallinnoi 355 miljoonan euron sijoitusomaisuutta.


title: HMS Cossack

text: HMS Cossack on ollut seitsemän Britannian Kuninkaallisen laivaston aluksen nimenä.


title: Fabián Carini

text: Héctor Fabián Carini Hernández eli Fabián Carini (26. joulukuuta 1979 Montevideo, Uruguay) on uruguaylainen jalkapallomaalivahti, joka on tällä hetkellä vapaa pelaaja. Carini edustaa Uruguayn jalkapallomaajoukkuetta.


title: Fabián Carini

text: Ammattilaisuran alussa Carini pelasi kolme vuotta kotimaansa Danubiossa. Onnistuneiden kausien jälkeen Carini kirjoitti sopimuksen italialaisen suurseuran, Juventuksen kanssa. Juventuksessa Carini vietti vuodet 2000–2002 lähinnä varamaalivahtina, eikä päässyt pelaamaan juurikaan otteluita. Kaudeksi 2002 Carini vuokrattiin Belgian Jupiler Pro Leaguen Standard Liègeen, jossa hän pelasi vuosina 2002–2004. Carini piti vuokrata alun perin 2002 Arsenaliin, mutta vuokra kariutui viime hetkillä pelaajan liian suuriin palkkavaatimuksiin. Belgian kausien jälkeen Carini jätti Juventuksen ja siirtyi toiseen italialaiseen suurseuraan, Inter Milaniin suuressa kaupassa, jossa Interistä Juventukseen siirtyi esimerkiksi Fabio Cannavaro. Interissä Carini oli kolmosmaalivahdin roolissa, ja kausina 2004–2007 hän pääsi pelaamaan 4 ottelua joukkueen riveissä. Kaudella 2005–2006 hänet lainattiin Italian Cagliariin. Palattuaan Interiin hänen edellä oli kuitenkin kolme maalivahtia, Francesco Toldo, Júlio César ja Paolo Orlandoni. Niinpä ennen kautta 2007–2008 Carini siirtyi Espanjalaiseen Real Murciaan.


title: Fabián Carini

text: Uruguayn maajoukkueessa Carini on pelannut vuodesta 1999 lähtien. Carini pelasi 1999 Lagosissa pelatuissa alle 20-vuotiaiden maailmanmestaruuskilpailuissa ja hän oli mukana myös miesten joukkueen Copa América -turnauksessa samana vuonna. Sittemmin hän on ollut mukana maailmanmestaruuskilpailuissa 2002 sekä karsinnoissa vuoden 2006 ja 2010 MM-kisoihin.


title: Maailman digitaalinen kirjasto

text: Maailman digitaalinen kirjasto () saattaa internetin välityksellä eri kulttuurien kirjallisia aineistoja käyttöön ilmaiseksi. Sen tavoitteena on kulttuurien välisen ymmärryksen laajentaminen, lähdeaineiston tuottaminen koulutuksen ja tutkimuksen käyttöön sekä muun kuin englanninkielisen ja länsimaisen aineiston saatavuuden parantaminen.


title: Paul Temple

text: Paul Temple on brittiläisen kirjailija Francis Durbridgen luoma salapoliisihahmo, joka teki ensiesiintymisensä vuonna 1938 BBC:n esittämässä 8-osaisessa radiokuunnelmassa "Send for Paul Temple". Myöhemmin Temple on esiintynyt myös kirjoissa, elokuvissa, televisiossa ja sarjakuvissa.


title: Paul Temple

text: Temple on yksityisetsiväksi ryhtynyt entinen rikoskirjailija, joka yhdessä vaimonsa Steven kanssa avustaa usein Scotland Yardin tutkimuksissa.


title: Paul Temple

text: Vuosien 1938 ja 1968 välillä BBC teki kaikkiaan 28 Paul Temple -kuunnelmaa, joissa useimmissa oli kahdeksan jaksoa. Vuonna 2006 BBC teki uusintaversion kuunnelmasta "Paul Temple and the Sullivan Mystery", jonka alkuperäinen vuoden 1947 versio on kadonnut. Templeä ovat esittäneet muun muassa Barry Morse ja Peter Coke.


title: Paul Temple

text: Paul Temple -elokuvia on tehty kaikkiaan neljä. Näistä ensimmäinen, "Send for Paul Temple", sai ensi-iltansa 1946 ja sen nimiroolissa esiintyi Anthony Hulme. Elokuvien "Calling Paul Temple" (1948), "Paul Temple's Triumph" (1950) ja "Paul Temple Returns" (1952) pääroolin esitti John Bentley.


title: Paul Temple

text: Televisiosarjaa BBC esitti 1969–1971. Jaksot olivat kestoltaan tunnin, ja niitä tehtiin yhteensä 52 kappaletta. Paul Templeä esitti Francis Matthews.


title: Paul Temple

text:
Myös Yleisradion Radioteatteri on toteuttanut Paul Temple -kuunnelmia. Näistä YLE Tallennemyynti on julkaissut kuunnelmat "Paul Temple ja tapaus Conrad" (1961), "Paul Temple ja Valentinen tapaus" (1961) ja "Paul Temple ja Spencerin juttu" (1962). Kaikissa näissä Paul Templeä esitti Joel Rinne ja vaimo Stevenä kuultiin Rauha Rentola.
Musiikkina suomalaistulkinnassa kuultiin Charles Williamsin The Devil´s Gallop


title: Konginkankaan vaakuna

text: Konginkankaan kunnanvaakuna on saanut aiheensa vaakunan vihreän palkin kuvaamasta kangasmaasta, jonka telatietä pitkin veneitä vedettiin kahden sisäveden väliä. Veneenvetotie oli käytössä 1700-luvulta aina 1900-luvun alkuun saakka.


title: Konginkankaan vaakuna

text: Vaakunan heraldinen selitys on ”hopeakentässä vihreä hirsi, jossa kultainen vene”. Vaakunan suunnitteli Olof Eriksson, ja se vahvistettiin käyttöön 25. marraskuuta 1960. Konginkankaan liityttyä Äänekosken kaupunkiin vuonna 1993 vaakuna jäi kotiseutuvaakunaksi, ja Äänekosken kaupunginvaltuusto on sittemmin luovuttanut sen oikeudet Konginkankaan kyläyhdistys ry:lle vuonna 2009.


title: Malcolm Bilson

text: Malcolm Bilson (s. 24. lokakuuta 1935) on yhdysvaltalainen pianisti, joka tunnetaan eritoten fortepianon taitajana. Bilson opettaa Cornell Universityssa Ithacassa New Yorkissa, missä hän hoitaa Frederick J. Whiton -professuuria.


title: Malcolm Bilson

text: Bilson tunetaan Archiv-levymerkille John Eliot Gardinerin ja English Baroque Soloistsin kanssa tekemistään Mozartin pianokonserttojen levytyksistä. Hän on myös levyttänyt niin Mozartin kuin Schubertinkin pianosonaatit Hungarotonille.


title: Pyykkiranta

text: Pyykkiranta on Eero Järnefeltin maalaama, vuonna 1889 valmistunut Suomen taiteen kultakauden öljymaalaus. Se on maalattu Kolhon kylässä nykyisessä Mänttä-Vilppulassa.


title: Pyykkiranta

text: Maalauksessa on kaksi naista, jotka pesevät pyykkiä joen rannalla. Joen takaisella rannalla on taloryhmä. Pyykinpesijä on Anna-Liisa Ala-Kolho. Leskeksi jääneellä Ala-Kolholla oli kolme lasta elätettävänään. Pauliina Laitinen-Laihon mukaan pesijätär oli Järnefeltien palvelijatar Aurora, ja Kolhon talon piika Anna-Liisa keittää padassa vettä. Teoksesta on vähitellen tullut eräs Eero Järnefeltin tärkeimpiä maalauksia. "Pyykkiranta" on ollut esillä useissa näyttelyissä sekä mainittu monissa julkaisuissa.


title: Pyykkiranta

text: Maalaus myytiin vuonna 2007 huutokaupassa 630 000 eurolla ahvenanmaalaisen liikemiehen Anders Wiklöfin kokoelmaan. Summa oli tuolloin kolmanneksi suurin suomalaisesta teoksesta maksettu, mutta vuoden 2009 tietojen mukaan maalaus oli kahdeksanneksi kallein suomalainen taideteos.


title: Tanssiaiskengät

text: Tanssiaiskengät () on Helene Schjerfbeckin maalaus vuodelta 1882. Teoksesta on myös pelkistetympi versio vuodelta 1939. Molemmat teokset esittävät Schjerfbeckin kymmenvuotiasta serkkua Esther Lupanderia sovittamassa uusia tanssiaiskenkiään.


title: Tanssiaiskengät

text: Maalaus on kooltaan 58 cm × 65 cm. Tanssikenkiä on usein kuvailtu omaelämäkerrallisesta näkökulmasta, kuten Helene Schjerfbeckin taidetta muutenkin. Hänen katsotaan maalauksessa eläytyvän serkkunsa tanssi-iloon, koska lonkkavamma haittasi hänen omaa osallistumistaan leikkeihin lapsena ja esti tanssimisen myöhemminkin.


title: Tanssiaiskengät

text:
Schjerfbeck maalasi "Tanssiaiskenkien" ensimmäisen version 20-vuotiaana. Hän oli opiskellut Suomen taideyhdistyksen piirustuskoulussa jo 11-vuotiaasta alkaen ja Pariisissa 18-vuotiaana. Tässä vaiheessa hän oli vielä uransa alussa.
Varhaiskauden teos on melko realistinen, joskin siinä on myös Pariisin vaikutteita, muun muassa impressionismista. Jalkojen sanottiin olevan liian pitkät, mutta Schjerfbeckin mukaan kriitikot eivät olleet nähneet Esther-serkun sääriä.


title: Tanssiaiskengät

text: Juuri ennen tätä maalausta Schjerfbeck oli saanut valtiolta kaksi apurahaa.


title: Tanssiaiskengät

text: Vuoden 1882 maalauksesta maksettiin Sothebyn huutokaupassa 3,9 miljoonaa euroa 2008, mikä on korkein suomalaisesta taulusta maksettu hinta.


title: Tanssiaiskengät

text: Schjerfbeck teki maalauksesta myöhemmin pelkistetymmän version vielä 77-vuotiaana. Schjerfbeckille kuukausipalkkaa maksanut taidekauppias Gösta Stenman pyysi noihin aikoihin häntä tekemään uusia versioita monista varhaiskauden teoksistaan. Tästä toisesta "Tanssiaiskenkien" versiosta vuodelta 1939 maksettiin vuonna 1990 Sothebyn huutokaupassa 1,5 miljoonaa euroa, mikä on toiseksi korkein hinta, mitä suomalaisesta taideteoksesta on tähän mennessä koskaan maksettu.


title: Calgaryn kansainvälinen lentoasema

text: Calgaryn kansainvälinen lentoasema (, ) on Calgaryn kaupungin läheisyydessä, Albertan provinssissa sijaitseva kansainvälinen lentoasema. Lentoasema sijaitsee kaupungin koillispuolella ja etäisyys kaupungin keskustasta on noin 17 kilometriä. Lentoasema on WestJetin kotikenttä sekä Air Canadan sekä Air Canada Jazzin solmukohde.


title: Calgaryn kansainvälinen lentoasema

text: Calgaryn ensimmäinen lentokenttä avattiin 1914 Bownessissa, joka sijaitsi noin 10 kilometriä kaupungin länsipuolella. Kenttä oli ruohopintainen ja huonossa kunnossa oleva hangaari toimitti terminaalin virkaa. Vuonna 1939 lentoasema siirtyi nykyiselle paikalleen kaupungin koillispuolelle. Uusi lentoasema nimettiin ensimmäisen maailmansodan lentäjä-ässän Capteeni Fred McCallin mukaan McCall Fieldiksi. Lentoasema oli alun perin Calgaryn kaupungin hallinnoima, toisen maailmansodan alussa 1940 Kanadan hallituksen "Department of Transport" otti kentän haltuunsa. Sodan jälkeen 1949 kenttä palautui kaupungin hallintaan, tuohon aikaan asemalla oli neljä kiitotietä sekä viisi hangaaria. Toiminnan laajentuessa rakennettiin uusi terminaalirakennus, joka valmistui 1956. Terminaali oli maan modernein. Viisi vuotta myöhemmin lentoyhtiöt siirtyivät käyttämään suihkukoneita ja terminaalirakennus jäi vanhanaikaiseksi. terminaaliin tehtiin muutamia laajennuksia ajan kuluessa mutta vuonna 1966 kaupungin hallitus päätti ettei sillä olisi taloudellisesti mahdollisuutta uuteen terminaalirakennukseen ja päätti myydä lentoaseman Kanadan valtiolle 2 000 000 dollarilla ja vastineeksi valtio lupasi peruskorjata koko lentoasema-alueen sekä rakentaa uuden terminaalin. Kaupan yhteydessä kentän nimi muuttui nykyiseen muotoonsa Calgaryn kansainvälinen lentoasemaksi. Transport Canada hankki omistukseensa läheisiä maa-alueita, rakensi uudet yhdystiet, peruskorjasi kiitotiet ja rakensi uuden terminaalirakennuksen joka valmistui 1977.


title: Calgaryn kansainvälinen lentoasema

text: 2. kesäkuuta 1992 lentoaseman omistus ja laajennusvastuu siirtyi Calgary Airport Authoritylle joka on aseman nykyinen ylläpitäjä.


title: Calgaryn kansainvälinen lentoasema

text: Lentoasemalla on kolme kiitotietä joiden pituudet ovat 1 890 (07/25), 2 438 (10/28) ja 3 803 (16/34) metriä. Kiitoteistä viimeksi mainittu on Kanadan pisin kiitotie. Aseman korkeus merenpinnasta on 1 084 metriä, minkä vuoksi lentokoneet tarvitset normaalia pidemmän kiitotien.


title: Calgaryn kansainvälinen lentoasema

text: Kentälle on myös suunnitteilla uusi neljäs kiitotie (16L–34R) jonka pituudeksi tulisi 4 267 metriä ja leveydeksi 60 metriä.


title: Rony Smolar

text: Rony Wulf Smolar (s. 1944) on suomenjuutalainen toimittaja, kirjailija ja yrittäjä.


title: Rony Smolar

text: Smolar työskenteli 22 vuoden ajan, vuodesta 1980 vuoteen 2002, toimittajana Lähi-idän alueella. Hän toimi monien suomalaisviestinten, muun muassa Turun Sanomien ja Yleisradion, kirjeenvaihtajana. Hän on myös kirjoittanut yhden kirjan. Vuonna 2003 julkaistu, Tammen kustantama "Setä Stiller : Valpon ja Gestapon välissä" kertoo muun muassa suomenjuutalaisesta Abraham Stilleristä ja hänen toiminnastaan Suomen juutalaisyhteisön ja Suomeen tulleiden juutalaispakolaisten hyväksi 1930- ja 1940-luvuilla.


title: Rony Smolar

text: Rony Smolar toimi vuosina 2007–2010 Helsingin juutalaisen seurakunnan ja Suomen juutalaisten seurakuntien keskusneuvoston puheenjohtajana. Häntä edelsi Gideon Bolotowsky, joka toimi seurakunnan johdossa 18 vuoden ajan, ja seurasi Yaron Nadbornik. Smolar on myös vuonna 1995 perustetun, hoiva- ja hoitoalan tuotteita ja palveluita tuottavan Oy Domino Systems Ab:n toimitusjohtaja.


title: Lyijynitraatti

text: Lyijynitraatti (Pb(NO)) on lyijy- ja nitraatti-ionien muodostama ioniyhdiste.


title: Lyijynitraatti

text: Huoneenlämpötilassa lyijynitraatti on ulkomuodoltaan valkoisia tai värittömiä kiteitä. Verrattuna muihin lyijy-yhdisteisiin, jotka ovat usein veteen niukkaliukoisia, on lyijynitraatti veteen runsasliukoinen. Lyijynitraatti on hapetin ja reagoi voimakkaasti helposti pelkistyvien yhdisteiden kanssa. Aine reagoi voimakkaasti myös eräiden ammonium- ja lyijy-yhdisteiden kanssa.


title: Lyijynitraatti

text: Lyijynitraatin sulamispiste on 290 °C. Se alkaa kuitenkin hajota lämpötilan vaikutuksesta jo 205 °C lämpötilassa. Veden kanssa kuumennettaessa syntyy emäksistä lyijynitraattia, typpidioksidia ja happikaasua.


title: Lyijynitraatti

text: Lämpötilan ollessa yli 450 °C lyijynitraatti hajoaa lyijymonoksidiksi ja mönjäksi eli lyijytertroksidiksi. Lisäksi muodostuu typpidioksidikaasua.


title: Lyijynitraatti

text: Lyijynitraattia ei esiinny luonnossa mineraalina. Sitä valmistetaan liuottamalla lyijymetallia, lyijyoksidia tai lyijykarbonaattia laimeaan typpihappoliuokseen. Samalla liuosta jäähdytetään, jolloin syntyvä lyijynitraatti kiteytyy.


title: Lyijynitraatti

text: Lyijynitraattia käytetään kankaiden puretuksessa, erottamaan titaanimalmeja savesta, valmistettaessa nailonia ja polyestereitä, erottamaan metalleja niiden syanidiliuoksista ja pyrotekniikassa ja räjähdysaineissa happea vapauttavana aineena.


title: Lyijynitraatti

text: Lyijynitraattia käytetään myös useiden lyijy-yhdisteiden valmistuksessa. Räjähdysaineena käytettävää lyijyatsidia valmistetaan antamalla lyijynitraatin reagoida natriumatsidin kanssa. Sivutuotteena syntyy natriumnitraattia.


title: Lyijynitraatti

text: Monia niukkaliukoisia lyijy-yhdisteitä, kuten keltaisia lyijyjodidia ja lyijykromaattia, käytetään maalaustaiteessa väriaineina. Näitä yhdisteitä voidaan valmistaa lisäämällä lyijynitraattiliuokseen jotain useimmiten alkalimetallien jodidi- tai kromaattisuolaa. Tällöin niukkaliukoinen väriaine saostuu ja voidaan erottaa talteen. .


title: Lyijynitraatti

text: Lyijynitraatti on muiden lyijy-yhdisteiden tavoin myrkyllistä. Aineen suhteellisen hyvä liukenevuus veteen lisää yhdisteen myrkyllisiä vaikutuksia. . Lyhyt aikainen altistus lyijynitraatille hengitysteiden kautta aiheuttaa hengenahdistusta ja yskää. Yhdisteen nieleminen aiheuttaa huonoa oloa ja oksentelua. Pitkäaikainen altistuminen aineelle voi aiheuttaa vaurioita hermostossa, munuaisissa sekä maksassa. Aineen on todettu aiheuttavan koe-eläimille syöpää ja olevan mutageeninen.


title: Helm Glöckler

text: Helmut "Helm" Glöckler (13. tammikuuta 1909 – 18. joulukuuta 1993) oli saksalainen F1-kuljettaja.


title: Helm Glöckler

text: Glöckler kilpaili F3-sarjassa Deutsch-Bonnetilla vuonna 1951, ja voitti Eifelremmenin urheiluautokilpailutapahtuman vuonna 1953 Porsche 550 -autolla.


title: Helm Glöckler

text: Glöckler osallistui yhteen F1-osakilpailuun kaudella 1953, Saksan GP:hen. Hän kuitenkin karsiutui eikä päässyt starttaamaan kilpailuun moottorin hajottua jo harjoituksissa.


title: Helm Glöckler

text: Glöckler kilpaili Le Mansin 24 tunnin ajossa vuosina 1953-1955, mm. Richard von Frankenbergin kanssa.


title: Helm Glöckler

text: Glöcklerin veli Walter tuli kuuluisaksi valmistettuaan pienen Porsche Spyderin vuonna 1951, mikä innosti myöhemmin tehdasta tekemään Porsche 550:n.


title: Christian Goethals

text: Christian Goethals (4. elokuuta 1928 Heule – 26. helmikuuta 2003 Kortrijk) oli belgialainen F1-kuljettaja. Hän osallistui yhteen F1-osakilpailuun kaudella 1958, Saksan GP:hen. Hän keskeytti kilpailussa, eikä saavuttanut pisteitä.


title: Albert Petrelius

text: Albert Abraham Petrelius (21. joulukuuta 1865 Sääminki – 19. elokuuta 1946 Helsinki) oli suomalainen arkkitehti. Petrelius oli osakkaana ja arkkitehtina arkkitehtitoimistossa Usko Nyström – Petrelius – Penttilä.


title: Albert Petrelius

text: Petrelius valmistui arkkitehdiksi Polyteknillisestä opistosta 1890. Hän jatkoi opintojaan Berliinissä. Suomeen palattuaan hän meni osakkaaksi arkkitehtuuritoimisto Usko Nyström – Petrelius – Penttilään. Samanaikaisesti Petrelius toimi Vakuutusyhtiö Pohjolassa asiantuntijana ja siirtyi myöhemmin kokonaan vakuutusyhtiön palvelukseen. Päivätyönsä ohella hän jatkoi rakennusten suunnittelua. Muun muassa vuonna 1912 valmistunut Malmin kansakoulurakennus, nykyinen Karviaistien koulu, on Petreliuksen käsialaa. Suurin osa Petreliuksen suunnittelemista rakennuksista on Helsingin seudulla. Muun Suomen rakennuksista merkittävä on esimerkiksi Petreliuksen Kemiin apteekkari F.J. Skipparille suunnittelema apteekkirakennus vuodelta 1899.


title: Albert Petrelius

text: Nyströmin ja Penttilän kanssa hän suunnitteli muun muassa Koiton talon Helsinkiin.


title: Max Petrelius

text: Max Petrelius (5. toukokuuta 1940 Joensuu – 16. marraskuuta 2008) oli suomalainen muoti- ja mainosvalokuvaaja, jota on sanottu "Suomen David Baileyksi". Hän aloitti muotokuvaajana, mutta varsin pian muoti ja mainonta olivat hänen päätyötään.


title: Max Petrelius

text: Petrelius opiskeli Tukholmassa 1958–1960 Rolf Winquistin oppilaana ja teki opintomatkoja Ranskaan. Hänellä oli Helsingissä studio 1960–1987, ja hän koulutti työnsä ohessa tulevia valokuvaajia. 1960-luvulla hän nousi muotikuvillaan tähdeksi, jonka studioajasta lehdet, muotialan yritykset ja mainostoimistot kilpailivat.


title: Max Petrelius

text: Petrelius teki yhteistyötä Vuokko Nurmesniemen kanssa vuodesta 1964, Petereliuksen kuvat Nurmesniemen tuotannosta levisivät ulkomaisiin muoti- ja taidejulkaisuihin. Myös Artek käytti Petreliuksen palveluksia.


title: Max Petrelius

text: Petrelius sai 1969 taiteen valtionpalkinnon ensimmäisenä valokuvaajana. Vuonna 2000 hänelle myönnettiin taiteilijaeläke.


title: Max Petrelius

text: Hänen oppilainaan ovat olleet muun muassa Henrik Schütt, Seppo Konstig, Antti Pullinen, Ulla Finnilä ja Sebastian Nurmi, jotka ovat pitäneet yhteisnäyttelynkin.


title: Max Petrelius

text: Petrelius oli myös menestyvä avomeri-kilpapurjehtija joka suunnitteli useita omia ja muiden veneitä. Hän oli HSS:n jäsen kuolemaansa saakka.


title: Yhdysvaltain siirtomaat

text: Yhdysvaltain siirtomaat ovat alueita, jotka ovat tai ovat olleet Yhdysvaltain hallinnassa, mutta ne eivät kuulu suoraan liittovaltioon eli niillä ei ole osavaltion asemaa.


title: Yhdysvaltain siirtomaat

text: Yhdysvallat oli laajentumishaluinen valtio heti itsenäistymisestään lähtien ja maa laajenikin itsenäisyyden ensimmäisen sadan vuoden aikana Atlantilta Tyynellemerelle asti. Laajeneminen tapahtui sekä maa-alueiden ostoilta (muun muassa Lousianan alue Ranskalta) ja sodilla, kuten 1846-1848 käydyn Meksikon–Yhdysvaltain sodan kautta. Vuonna 1867 Yhdysvallat osti Venäjältä Alaskan, josta tuli myöhemmin Yhdysvaltain 49. osavaltio 1959. Samoin kävi Havaijille, joka joutui Yhdysvaltain hallintaan 1898 ja josta myös tuli osavaltio vuonna 1959.


title: Yhdysvaltain siirtomaat

text: Vaikka Yhdysvallat perinteisesti vastusti eurooppalaista kolonialismia, tuli maasta vuonna 1898 käydyn Espanjan ja Yhdysvaltojen sodan seurauksena merkittävä siirtomaavalta. Espanja joutui luovuttamaan Tyynenmeren ja Karibian siirtomaansa Yhdysvalloille 20 miljoonalla dollarilla, kuten Filippiinit, Guamin ja Puerto Ricon. Guam ja Puerto Rico ovat Yhdysvaltain hallinnassa nykyäänkin, mutta Filippiinit itsenäistyi heti toisen maailmansodan jälkeen. Myös Kuuba joutui Yhdysvaltojen hallintaan muutamaksi vuodeksi ennen itsenäistymistään. Samoa jaettiin vuonna 1899 Saksan ja Yhdysvaltain kesken ja Yhdysvaltain osasta tuli Amerikan Samoa, joka on Yhdysvaltain hallinnassa nykyäänkin. Yhdysvaltain Neitsytsaaret ostettiin Tanskalta vuonna 1917 ja saaret ovat olleet Yhdysvaltain hallinnassa siitä lähtien. Toisen maailmansodan jälkeen Yhdysvalloille siirtyi Japanin Kansainliiton mandaatilla saamat siirtomaat Tyynellä valtamerellä; johon kuuluivat nykyiset Mikronesian liittovaltio, Marshallinsaaret, Pohjois-Mariaanit ja Palau. Pohjois-Mariaaneja lukuun ottamatta kaikki ovat sittemmin itsenäistyneet. Vuonna 1856 maa oli hankknut yli 100 asumatonta saarta hallintaan niin sanotun Guano Islands Actin perusteella, nämä saaret ovat Yhdysvaltain hallinnassa vielä nykyäänkin.


title: Pakkomuutto

text: Pakkomuutto tarkoittaa ihmisten evakuointia tai olosuhteiden pakottamaa muuttoa pois kotoaan tai kotiseudultaan. Pakkomuutto voi olla konfliktien, kehityksen tai katastrofien aiheuttamaa. Pakkomuuttajista tulee siirtolaisia tai pakolaisia. Pakkomuutto voi johtaa luvattomaan siirtolaisuuteen ja luvaton siirtolaisuus pakkomuuttoon. Punaisen Ristin mukaan maailmassa on 72 miljoonaa pakkomuutettua.


title: Pakkomuutto

text: Maan sisäistä pakkomuuttoa kutsutaan hallinnollisesti väestön siirroksi. Kansainvälisessä oikeudessa väestön pakkosiirto on kielletty, kun sen perusteena on etninen puhdistus. Pakkomuutto voi johtaa diasporaan.


title: Pakkomuutto

text: Historiassa pakkomuutto on johtanut kansainvaelluksiin. Pakkomuutto on liittynyt siirtomaiden asuttamiseen, jossa pakkomuuttajia olivat siirtovangit ja orjat.


title: Pakkomuutto

text: Nykyaikana pakkomuuton on tehnyt näkyväksi pakolaisuus ja väestön siirtoihin liittyvät ihmisoikeuskysymykset sekä väestön toimeentuloon liittyvä muuttopaine erityisesti Afrikassa, Lähi-idässä sekä Etelä- ja Keski- Aasiassa. Tutkimuskohteeksi pakkomuutto on tullut siirtolaisuustutkimuksen myötä.


title: Pakkomuutto

text: Konfliktien aiheuttama pakkomuutto on perinteisesti liittynyt uskonnolliseen tai poliittiseen syrjintään ja sotiin. Palestiinalaisten pakkomuutto liittyi Israelin itsenäistymiseen. Somalien sotasiirtolaisuuden aiheutti sisällissota. Suomalaisista sotasiirtolaisista tunnetaan karjalainen siirtoväki.


title: Pakkomuutto

text: Kehityksen aiheuttama pakkomuutto liittyy taloudelliseen kehitykseen. Väestön siirtoja ovat vaatineet mm. tekojärvet vesivoimaa ja kasteluviljelyä varten sekä kaivostoiminta. Suomessa väestönsiirtoja toteutettiin mm. Lapissa Lokan tekojärven alta.


title: Pakkomuutto

text: Katastrofien aiheuttama pakkomuutto liittyy luonnonilmiöihin tai ihmisten toiminnan aiheuttamiin katastrofeihin. Vuoden 2004 Intian valtameren maanjäristys aiheutti pakkomuuttoa laajalla alueella. Tsunamin seurauksena Ceylonin saarella kalastajat pakkosiirrettiin rannikolta sisämaahan ja kalastuskylien tilalle rakennettiin uusia hotelleja. Ihmisen aiheuttamista tunnetuin on Tšernobylin ydinvoimalaonnettomuus, jonka seurauksena asukkaat pakkosiirrettiin pois säteilyonnettomuuden saastuttamasta kaupungista.


title: Reggie Davani

text: Reginald "Reggie" Davani (s. 5. helmikuuta 1980) on papuauusiguinealainen jalkapalloilija. Hän pelasi ensi kertaa Papua-Uuden-Guinean maajoukkueessa vuonna 1998. Hän on pelannut useissa ammattilaisseuroissa Papua-Uudessa-Guineassa, Salomonsaarilla, Australiassa ja Uudessa-Seelannissa.


title: Reggie Davani

text: Davani on pelannut myös futsalia.


title: José Daniel Valencia

text: José Daniel Valencia (s. 3. lokakuuta 1955 San Salvador de Jujuy) on argentiinalainen jalkapalloilija, joka pelasi hyökkäävänä keskikenttäpelaajana. Hän kuului vuoden 1978 maailmanmestarijoukkueeseen.


title: José Daniel Valencia

text: Valencia aloitti uransa Jujuyn paikallisessa joukkueessa, mutta siirtyi pian Talleres de Córdoban joukkueeseen, jossa hän pelasi suurimman osan urastaan. Tuossa seurassa hän oli kakkos- ja kolmossijoilla kerran sekä neljä kertaa välierähäviäjinä. Vuonna 1986 hänet lainattiin ecuadorilaiseen LDU Portoviejoon, mutta hän oli siellä vain vuoden ennen siirtymistään takaisin Córdobaan. Kahden vuoden päästä Valencia vaihtoi joukkueekseen kolmannessa divisioonassa pelanneen Guaraní Antonio Francon. Hän viipyi siellä kuitenkin vain vuoden verran, kunnes palasi takaisin pääsarjaan. Tällä kertaa hän pelasi Rosario Centralin riveissä. Rosariossa Valencia ei saanut peliaikaa, joten hän siirtyi Boliviaan, jossa hän pelasi kahdessa seurassa: Club Jorge Wilstermannissa ja Club San Joséssa. San Joséssa hän oli jälleen toisella sijalla kaksi kertaa, vuosina 1991 ja 1992. Samassa seurassa hän pääsi pelaamaan myös Copa Libertadoresissa, mutta menestys oli heikkoa, kun San José oli alkulohkonsa viimeinen sekä vuonna 1992 että 1993. Valencia lopetti seurajoukkueuransa 37-vuotiaana vuonna 1993.


title: José Daniel Valencia

text: Valencia pelasi maajoukkueessa 41 ottelua, joissa hän teki viisi maalia. Hän pelasi neljässä eri arvoturnauksessa. Hän oli voittamassa maailmanmestaruutta Argentiinan joukkueessa vuonna 1978 pelaten MM-lopputurnauksessa neljässä ottelussa. Tämän lisäksi hän on pelannut Copa Américassa vuosina 1975 ja 1979 sekä MM-kisoissa 1982.


title: Texasin tasavalta

text: Texasin tasavalta () oli itsenäinen valtio Pohjois-Amerikassa Yhdysvaltojen ja Meksikon välissä vuodesta 1836 vuoteen 1845. Tasavalta itsenäistyi Meksikon hallinnasta vuonna 1836. Vuonna 1845 Texas liittyi Yhdysvaltoihin sen 28. osavaltiona.


title: Estadio Neza 86

text: Estadio Neza 86 eli Estadio Universidad Tecnológica de Nezahualcóyotl on jalkapallostadion Nezahualcóyotlin kaupungissa Meksikossa. Stadion oli yksi jalkapallon MM-kilpailujen 1986 pelipaikoista sekä Toros Nezan kotistadion.


title: Raila

text: Raila on suomalainen naisen etunimi. Nimeä on arveltu mukaelmaksi heprealaisperäisestä nimestä Raakel..


title: Raila

text: Vuoden 2009 loppuun mennessä Väestörekisterikeskuksen mukaan 1483 henkilöä on saanut etunimekseen Raila, joista kaikki ovat naisia.


title: Raila

text: Raila esiintyy muualla maailmassa myös miehen nimenä, esimerkiksi kenialainen poliitikko Raila Odinga.


title: Osea Vakatalesau

text: Osea Vakatalesau (s. 15. tammikuuta 1986) on fidžiläinen jalkapalloilija. Hänen ammattilaisseuroinaan ovat olleet Lautoka FC, Ba FC ja Uudessa-Seelannissa YoungHeart Manawatu. Hän on myös pelannut Fidžin jalkapallomaajoukkueessa.


title: AD Alcorcón

text: Agrupación Deportiva Alcorcón on jalkapalloseura Alcorcónista Madridin alueelta Espanjasta. Seura perustettiin vuonna 1971, ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. Seuran kotistadion on 3 000 -paikkainen Santo Domingo.


title: AD Alcorcón

text: Historiansa kolme ensimmäistä vuosikymmentä Alcorcón pelasi Madridin aluesarjoja ja Tercera Divisiónia. Kauden 1999–2000 päätteeksi se nousi Segunda División B:hen, jossa se vietti seuraavan vuosikymmenen. Kaudella 2008–2009 joukkue sijoittui lohkonsa kolmanneksi ja pääsi ensimmäistä kertaa Segunda Divisiónin nousukarsintoihin. Se pudotti Sant Andreun ja Alcoyanon, mutta karsintojen viimeisessä vaiheessa Real Unión oli vahvempi.


title: AD Alcorcón

text: Kauden 2009–2010 Copa del Reyssä Alcorcón voitti neljännen kierroksen ensimmäisessä osaottelussa kotonaan koillisen naapurikuntansa Madridin suurseuran Real Madridin maalein 4–0 ja meni jatkoon yhteistuloksella 4–1. Cup-taival päättyi neljännesvälierissä tappioon Racingia vastaan, mutta hyvät otteet jatkuivat sarjassa ja joukkue voitti lopulta oman lohkonsa Segunda División B:ssä. Toisissa peräkkäisissä nousukarsinnoissaan Alcorcón hävisi ensin toiselle lohkovoittajalle Granadalle, mutta voitti seuraavissa vaiheissa Pontevedran ja Ontinyentin, ja nousi ensimmäistä kertaa historiassaan Segunda Divisióniin.


title: Alex Silva

text: Alex Sandro da Silva (10. maaliskuuta 1985 Amparo, São Paulon osavaltio, Brasilia) on brasilialainen jalkapalloilija, pelipaikaltaan keskuspuolustaja. Alex Silva on edustanut saksalaista Hamburger SV:tä vuodesta 2008 lähtien. Juniorivuosina Alex Silva pelasi kotikaupunkinsa Macacassa. Alex Silva on edustanut myös Brasilian maajoukkuetta vuodesta 2007 lähtien, myös hänen isoveljensä Luisão, SL Benfican keskuspuolustaja edustaa Brasiliaa. Alex Silva on yksi Brasilian jalkapalloilun kuummimmista lupauksista. Silva myös edusti Brasilian alle 23-vuotiaiden joukkuetta Pekingin olympialaisissa 2008.


title: Alex Silva

text: Vitória


title: Alex Silva

text: São Paulo


title: Alex Silva

text: Brasilian maajoukkue


title: Aymoré Moreira

text: Aymoré Moreira (16. lokakuuta 1908 Miracema – 26. heinäkuuta 1998 Salvador Bahia) oli brasilialainen jalkapalloilija ja valmentaja, joka pelasi maalivahtina. Hän oli Zezé ja Ayrton Moreiran veli. Kaikki kolme olivat menestyneitä jalkapallovalmentajia Brasiliassa.


title: Aymoré Moreira

text: Moreira aloitti peliuransa hyökkääjänä, mutta pian hänestä tuli maalivahti, joka pelasi América-RJ:ssä, Palmeirasissa ja Botafogossa. Lisäksi Moreira pelasi muutamia otteluita Brasilian maajoukkueessa. Pelaajauransa jälkeen hän ryhtyi valmentajaksi ja menestyi työssään hyvin. Moreira valmensi seuratasolla mm. Palmeirasia, Botafogoa ja São Pauloa. Hän johti maajoukkueen maailmanmestaruuteen 1962 ja valmensi joukkuetta yhteensä 61 ottelussa.


title: Estadio Tecnológico

text: Estadio Tecnológico on stadion Monterreyn kaupungissa Meksikossa. Stadion oli yksi jalkapallon MM-kilpailujen 1986 pelipaikoista ja on myös Club de Fútbol Monterreyn sekä Borregos Salvajesin kotistadion.


title: FC Cartagena

text: Fútbol Club Cartagena on jalkapalloseura Cartagenasta Murcian alueelta Espanjasta. Seura perustettiin vuonna 1995, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seuran kotistadion on 15 000 -paikkainen Cartagonova.


title: FC Cartagena

text: Seura perustettiin kaupungin perinteikkäämmän seuran, vuonna 1919 perustetun Cartagena Fútbol Clubin ajauduttua talousvaikeuksiin. Vuosina 1995–2003 se tunnettiin nimellä Cartagonova Fútbol Club.


title: FC Cartagena

text: Seura aloitti pelit kaudella 1995–1996 Murcian aluesarjasta, josta se nousi kaudeksi 1996–1997 Tercera Divisióniin ja kaudeksi 1998–1999 edelleen Segunda División B:hen. Jo ensimmäisellä kaudellaan Segunda B:ssä joukkue ylsi Segunda Divisiónin nousukarsintoihin sijoituttuaan lohkossa toiseksi. Kaudella 2005–2006 joukkue voitti lohkonsa ja pelasi uudelleen nousukarsinnoissa. Toistamiseen joukkue voitti lohkonsa kaudella 2008–2009. Tällöin se voitti uudistetussa nousukarsinnassa toisen lohkovoittajan Alcoyanon ja nousi ensimmäistä kertaa historiassaan Segunda Divisióniin.


title: Mir-Hosein Musavi

text: Mir-Hosein Musavi Khameneh (; s. 29. syyskuuta 1941) on iranilainen poliitikko. Hän toimi maansa viimeisenä pääministerinä vuosina 1981–1989. Vuonna 2009 hän oli Mahmud Ahmadinedžadin vastustajana Iranin presidentinvaaleissa ja sai toiseksi eniten ääniä (yli kolmasosan). Hän on myös arkkitehti sekä taidemaalari ja toimii Iranin taideakatemian johdossa.


title: Mir-Hosein Musavi

text: Musavi tunnetaan uudistusmielisenä poliitikkona. Vuoden 2009 presidentinvaalikampanjansa aikana hän lupasi poistaa Iranista kaikki lait, jotka syrjivät naisia. Esimerkiksi hän olisi lopettanut moraalipoliisin toiminnan.


title: Mir-Hosein Musavi

text: Musavi on merkittävä oppositiojohtaja, jonka henkeä on uhattu, ja kovan linjan edustajat ovat vaatineet hänen teloittamistaan. Hän oli vuodenvaihteen 2009–2010 tienoilla kateissa. Hänen veljenpoikansa kuoli mielenosoituksessa 27.12.2009.


title: Mir-Hosein Musavi

text: Musavi on naimisissa Zahra Rahnavardin kanssa.


title: Pekka Hämäläinen (tutkija)

text: Pekka Hämäläinen (s. 1967 Helsinki) on suomalainen tutkija, joka on perehtynyt Yhdysvaltojen intiaanien historiaan. Hän työskentelee Kalifornian yliopistossa Santa Barbarassa.


title: Pekka Hämäläinen (tutkija)

text: Hämäläinen on väitellyt tohtoriksi Helsingin yliopistosta vuonna 2001. Hän sai vuonna 2002 comancheja käsittelevästä väitöskirjastaan "The Comanche Empire: A Study of Indigenous Power, 1700–1875" yliopiston väitöskirjapalkinnon, joka myönnetään kolmelle edellisvuoden ansiokkaalle väitöskirjalle. Vuonna 2009 ilmestyi hänen palkittu teoksena "The Comanche Empire", jota pidetään vuoden 2008 merkittävimpänä historiateoksena Yhdysvalloissa. Teokselle on myönnetty muun muassa Bancroft-palkinto, Kate Broocks Bates -palkinto (2008) ja Merle Curti -palkinto.


title: Kléber (jalkapalloilija, 1980)

text: Kléber de Carvalho Corrêa eli Kléber (1. huhtikuuta 1980 São Paulo, Brasilia) on brasilialainen jalkapalloilija, pelipaikaltaan laitapuolustaja. Kléber on Corinthiansin kasvatti, jota hän edusti vuosina 1999–2003. Corinthiansiksesta Kléber siirtyi Saksaan, Hannover 96:n riveihin vuonna 2003. Jo vuotta ennen, 2002 hän oli tehnyt debyyttinsä Brasilian maajoukkueessa ystävyysottelussa Boliviaa vastaan. Hannoverissa pelatessaan hänet valittiin Brasilian maajoukkueeseen Confederations Cupiin. 2004 Kléber siirtyi Baseliin, Sveitsiin jossa hän pelasi vuoteen 2005 asti. 2007 hänet valittiin mukaan Copa Americaan. 2009 hän siirtyi kotimaansa Internacionalin riveihin Santosista jossa oli pelannut vuodesta 2005 lähtien.


title: Zwartketterij

text: Zwartketterij oli alankomaalainen vuonna 1999 perustettu black metal -yhtye. Se ehti julkaista yhden demon ja kaksi täyspitkää albumia ennen hajoamistaan marraskuussa 2008


title: Ryan Pini

text: Ryan Pini (s. 10. joulukuuta 1981 Port Moresby, Papua-Uusi-Guinea) on papuauusiguinealainen uimari.


title: Ryan Pini

text: Pini karsiutui Barcelonan MM-kilpailuissa 2003 alkuerissä 50 ja 100 metrin vapaa-, perhos- ja selkäuinneissa. Ateenan olympialaisissa 2004 hän putosi alkuerissä 100 metrin vapaa-, perhos- ja selkäuinnissa. Montrealin MM-kilpailuissa 2005 hän selviytyi 100 metrin perhosuinnissa välieriin, mutta karsiutui 50 metrin vapaa- ja perhosuinnin sekä 100 metrin vapaauinnin alkuerissä.


title: Ryan Pini

text: Pini voitti Melbournen kansainyhteisön kisoissa 2006 kultaa 100 metrin perhosuinnissa ajalla 52,64. Lisäksi hän sijoittui viidenneksi 50 metrin perhosuinnissa. Melbournen MM-kilpailuissa 2007 hän selviytyi välieriin 50 ja 100 metrin perhosuinnissa. Jälkimmäisessä hän putosi loppukilpailusta vasta uusintakilpailun jälkeen. 100 metrin vapaauinnissa hän putosi alkuerissä. Pekingin olympialaisissa 2008 Pini sijoittui 100 metrin perhosuinnissa kahdeksanneksi ajalla 51,86. 100 ja 200 metrin vapaauinnissa hän karsiutui alkuerissä. Rooman MM-kilpailuissa 2009 hän karsiutui alkuerissä 50 ja 100 metrin perhosuinnissa, 100 metrin vapaauinnissa sekä 4×100 metrin vapaa- ja sekauintiviesteissä. Delhin Kansainyhteisön kisoissa 2010 hän sai hopeaa 100 metrin perhosuinnissa ajalla 52,50. Shanghain MM-kilpailuissa 2011 hän karsiutui alkuerissä 100 ja 200 metrin vapaauinnissa sekä 50 ja 100 metrin perhosuinnissa. Lontoon olympialaisissa 2012 hän karsiutui 100 metrin perhosuinnin alkuerissä.


title: Tasankointiaanit

text: Tasankointiaanit ovat alkujaan Pohjois-Amerikan Suurilla tasangoilla asuneita Amerikan alkuperäiskansoja eli intiaaneja. Tasankointiaanit jaetaan usein kahteen ryhmään. Ensimmäiseen ryhmään kuuluivat tasankojen biisoninmetsästäjät, joista tunnetuimpia olivat cheyennet, comanchet, kiowat, mustajalat ja lakotat. Toinen ryhmä suosi kiinteitä kyliä ja maanviljelyä, kuten dakotat, mandanit, omahat, osaget ja pawneet.


title: Tasankointiaanit

text: Intiaanit pystyivät liikkumaan entistä nopeammin, kun he ottivat 1600–1700-luvulla käyttöönsä villiintyneitä hevosia. Intiaanit elivät hevoskulttuurissa kolmen sukupolven ajan, kunnes se päättyi biisonien hävittämiseen. Vuonna 1780, tasankokulttuurin ollessa vahvimmillaan, intiaanien lukumäärä Suurilla tasangoilla oli arviolta 200 000. Metsästäjistä suurin kansanryhmä olivat mustajalat (15 000) ja lakotat (10 000), maanviljelijöistä pawneet (10 000).


title: Tasankointiaanit

text: Eurooppalaisten siirtolaisten mukana saapuneet taudit, joita vastaan intiaaneilla ei ollut immuniteettia, vähensivät heidän lukumääräänsä. 1600-luvun aikana Pohjois-Amerikan itärannikolla ja Suurten järvien alueilla riehuneet isorokko, kolera ja muut kulkutaudit levisivät niin preerioille kuin tasangoillekin 1700-luvulla ja romahduttivat intiaanien lukumääriä varsinkin seuraavan vuosisadan aikana. Espanjan ja Ranskan uudisasutus ei päässyt koskaan leviämään tasangoille, mutta Yhdysvaltoja alkuperäinen väestö ei kyennyt työntämään pois, vaan intiaanit joutuivat monien sotien jälkeen luovuttamaan maansa pala palalta ja siirtymään reservaatteihin. Viimeinen suuri taistelu käytiin joulukuussa 1890 Wounded Kneessä Etelä-Dakotassa.


title: Tasankointiaanit

text: Tasankoalueeseen sisältyi Kalliovuorten idänpuoleinen alue, johon etelässä kuului suurin osa Texasia, New Mexicon ja Coloradon itäosa, Oklahoman, Kansasin ja Nebraskan länsiosa, lähes koko Etelä- ja Pohjois-Dakota, suuri osa Wyomingia sekä Montana sen läntisimpiä reunoja lukuun ottamatta. Tasangot ylsivät myös Kanadaan, Saskatchewanin ja Albertan eteläosiin sekä Manitoban lounaiskolkkaan. Lyhyttä ruohoa kasvavalla tasangolla oli myös monia jokialueita, ja Kalliovuorten reunojen lähellä maastossa kohosi pieniä vuorijonoja. Etelä-Dakotan ja Wyomingin rajamailla kohosivat keskellä tasankoa havumetsän reunustamat jyhkeät Black Hills -vuoret. Tämän vuorialueen löysivät Montanasta vaellukselle lähteneet kiowat, jotka 1700-luvun alkupuolella valtasivat paikan kymmeniksi vuosiksi ja pitivät sitä pyhänä maanaan.


title: Tasankointiaanit

text: Ilmasto oli kesäisin kuuma, talvisin kylmä. Varsinkin pohjoisessa talvet saattoivat olla paitsi kylmiä, myös myrskyisiä ja runsaslumisia. Ihmisiä saattoi kuolla talven lumimyrskyihin. Kesäisin pitkät kuumat ajanjaksot kuivasivat joenuomat ja jalkamiehenä tasangoille lähtenyt saattoi menehtyä veden puutteeseen.


title: Tasankointiaanit

text: Suurten tasankojen alueella asuneista intiaaneista esihistoriallisen ajan lopulla on hyvin heikosti tietoa, koska eurooppalaiset saapuivat Mississippijoen länsipuolelle verrattain myöhään. Varhaisimmat tiedot eteläisten tasankojen asukkaista on saatu espanjalaiselta tutkimusmatkailijalta Francisco Vásquez de Coronadolta, joka vuonna 1541 johdatti retkikuntansa nykyisestä New Mexicosta Kansasiin. Hän tapasi tasangolla vaeltavia intiaaneja, jotka liikkuivat biisonien perässä. Espanjalaiset kutsuivat intiaaneja "”quarechoiksi”", ja he ovat mahdollisesti olleet kaukaa Kanadasta etelään siirtyneiden apassien itäisin ryhmä. Intiaanit liikkuivat jalan ja kuljettivat vähäistä omaisuutta koirien vetämissä purilaissa. Coronadon mukaan quarechot eivät viljelleet maata vaan olivat metsästäjiä, jotka söivät raakaa lihaa ja joivat teurastamiensa eläinten verta. Espanjalaisten matka tasangoille jäi lyhyeksi, sillä heidän etsimänä Quivira, kultainen kaupunki, osoittautui maata viljelevien wichita-intiaanien alkeelliseksi kyläksi. Retkikunta palasi Uuteen-Meksikoon.


title: Tasankointiaanit

text:
Coronadon retkikunnan jälkeisten runsaan sadan vuoden ajalta ei tasangoilla biisoneja metsästävistä intiaaneista ole yhtään luotettavaa mainintaa. Useimmat tutkijat ovat tulleet siihen tulokseen, että kaikki suurten tasankojen biisoninmetsästyksen elämäntavakseen valinneet intiaanikansat ovat tulleet sinne muualta ja muuttoliike on alkanut useimpien kohdalla 1600-luvulla ja jatkunut seuraavan vuosisadan. Vaikka tasangoilta on löydöksiä vanhoistakin kulttuureista, niitä ei ole kyetty luotettavasti yhdistämään alueiden myöhempiin asukkaisiin. Tosin Nebraskan ja Kansasin alueella on etelästä suuntautuneen muuttoliikkeen seurauksena ollut pawneiden ja arikarain kyliä jo esihistoriallisella kaudella, mutta heidät on luokiteltu tasankojen maanviljelijöiksi. Monet intiaanitutkijat uskovat Saskatchewanin lakeuksien mustajalkojen ja Pohjois-Dakotan mandanien olleen ensimmäisiä pohjoisten tasankojen asukkaita 1500- tai 1600-luvulla, mutta heidänkin juurensa ovat alun perin olleet toisaalla.
Arkeologiset todisteet viittaavat vahvasti siihen, että Kalliovuorilta laskeutuneet shoshonit tekivät jalkaisin pitkiä matkoja Montanan tasangoilla jo kauan ennen ratsujen käyttöönottoa. He eivät asuneet tasangolla, mutta tunsivat seudut ja todennäköisesti pyydystivät biisoneita tai antilooppeja. Lounaisesta Albertasta Kanadasta löytyy paikka, josta biisonit ajettiin varmaan kuolemaan yli jyrkänteen. Paikka tunnetaan nykyään nimellä Head-Smashed-In Buffalo Jump. Monet tasankojen intiaanit käyttivät vastaavia surmanloukkuja vielä ratsastuskulttuurin aikakaudella aina vuoteen 1850 asti.


title: Tasankointiaanit

text: Varhain Amerikan mantereella elänyt, hieman isoa koiraa suurempi "Eohippus"-hevonen ei ollut intiaanimustangien edeltäjä. Eohippukset kuolivat tuntemattomasta syystä sukupuuttoon jo eoseenikaudella, kymmeniä miljoonia vuosia ennen espanjalaisten rantautumista Pohjois-Amerikan mantereelle 1500-luvun alkupuoliskolla. Saman vuosisadan lopulla ensimmäinen pysyvä espanjalaisten siirtokunta toi mukanaan suuret määrät tammoja ja oriita, kun se asettui asumaan nykyisen El Pason tienoille. Hevoslaumat kasvoivat nopeasti. Etelään kulkeutuneet apachien heimot tekivät joskus ryöstöretkiä espanjalaisten asutuksia vastaan ja veivät heiltä mahdollisesti myös hevosia. Espanjalaiset olivat säätäneet lain, joka kielsi intiaaneilta hevosten omistamisen ja niillä ratsastamisen. Apachien mukana ensimmäiset hevoset levisivät mahdollisesti hieman pohjoisempana asuvien heimojen ulottuville. Arkeologit uskovat, että hevosten leviämiseen vaikutti myös eräs espanjalainen tutkimusretkikunta, joka vuonna 1541 ennen palaamistaan Eurooppaan päästi mukanaan olleet hevoset Mississippin varrella irralleen.


title: Tasankointiaanit

text: Tasangoille leviävän paimentolaiskulttuurin voidaan katsoa saaneen varsinaisesti alkunsa Uuden-Meksikon pueblointiaanien kapinasta vuonna 1680. Espanjalaisia vastaan nousseet intiaanit vapauttivat samalla suuret määrät hevosia, joita kulkeutui niin eteläisille tasangoille kuin Kalliovuorten itäisiä rinnemaita pitkin aina nykyiseen Wyomingiin asti. Hevoset villiintyivät suuriksi laumoiksi ja lisääntyivät runsaasti, mikä osoitti niiden selviytyvän vaihtelevissa sääoloissa luontaisesti hengissä. Tasankojen heimot ottivat villihevosia kiinni, ja niitä alettiin käyttää kuormajuhtina koirien sijasta. Koiria ei kuitenkaan ollut käytetty vain tavarakelkkojen vetämiseen, vaan ne toimivat kylävahteina, metsästyskoirina, rituaaliuhreina ja nälkävuosina myös ravinnon lähteenä. Koirien vuodista ja turkeista tehtiin vaatteita. Koirien jalostus oli yleistä, ja intiaaneilla oli ympäri mannerta kylissään suuria koiralaumoja.


title: Tasankointiaanit

text:
Yhä useamman heimon metsästäjät ja soturit opettelivat myös ratsastamaan huomattuaan, kuinka nopeaa ja vaivatonta liikkuminen mustangeilla oli. Aluksi hevosia pelättiin ja ratsastamisen oppimiseen meni aikaa. Niitä pidettiin suurina koirina (shoshonien "misstutim"), hirvikoirina (mustajalkojen "ponokamita") tai henkikoirina (siouxien "sunka wakan"), joiden selässä oli vaikea pysyä. Tasankojen intiaanit oppivat kuitenkin ratsastamaan mestarillisesti. Hevosen käyttö muutti ratkaisevasti intiaanien taloutta, kun biisoninmetsästykseen käytetty aika lyheni merkittävästi. Jo 1600-luvun lopulla tasangoille syntyi ratsastavien metsästäjien ryhmiä, jotka eivät käyttäneet oppimiaan taitoja ainoastaan biisonien ja muun riistan saalistamiseen, vaan hyökkäsivät myös jalkaisin tasangoilla liikkuvien vihollisheimojen kimppuun. Itäisten shoshonien ratsastavien ryhmien on mainittu terrorisoineen 1700-luvun alkupuoliskolla Montanan tasankoja, ja yleinen uskomus onkin, että heidän kauttaan hevonen kulkeutui pohjoisille tasangoille ja monille naapurikansoille. Shoshonit itse ovat oman perimätietonsa mukaan hankkineet ensimmäiset hevosensa lähisukulaisiltaan comancheilta. Jo vuonna 1705 comanchet tekivät ratsain ryöstöretkiä Uuden-Meksikon espanjalaisten siirtokuntien kyliin, ja heitä pidetäänkin ensimmäisenä intiaanikansana, joka osasi hyödyntää kaikki ratsun tuomat edut.
Ihmisasutukseen huonosti sopivat ylänköarot olivat ihanteellisia saalistuspaikkoja ratsain liikkuville metsästäjille. Vesistöjen välisten kuivien alueiden halki matkaaminen kävi joutuisasti, ja ratsujensa avulla intiaanit saivat kaiken tarvitsemansa. Tieto tasankojen metsästäjien ”paratiisista” levisi nopeasti eteenpäin, ja uusia heimoja ilmestyi preerian laitamille hankittuaan hevosensa joko kauppapaikoilta tai varastamalla. Kun 1700-luvun aikana ratsain käytävä sodankäynti tasangoilla lisääntyi, myös intiaanien aseistus muuttui. Perinteiset jouset lyhenivät ja kilvet pienenivät. Taistelut käytiin pienemmissä ryhmissä, ja vastustajan surmaamista tärkeämmäksi nousi sotasaalis, joka nosti soturin arvostusta. Hevosten varastamisesta tuli yksi sotimisen keskeinen motiivi Noin 1730 tasankojen kalliomaalaukset muuttuivat eläimiä esittävistä eläintenhenkikuvista sota-aiheisiksi. 1700-luvun puolivälin jälkeen tasankojen ratsastajat alkoivat käydä yhä enemmän sotia maittensa puolesta. Yhä uusia kansoja työntyi tasangoille jakamaan metsästysmaita, ja tulokkaat pyrittiin ajamaan pois. Aina se ei onnistunut. Kiowat menettivät pyhät maansa idästä levinneille lakotoille ja cheyenneille. Myös keskisille tasangoille majoittuneet apachet joutuivat väistymään comanchien tieltä.


title: Tasankointiaanit

text: Toimiva kauppaverkosto syntyi 1700-luvun aikana pohjoisten tasankojen alueella, jonka eräänlaisena pääpaikkana olivat Missourin varrella sijaitsevat mandanien ja hidatsojen, aluksi myös arikarojen kylät. Maanviljelijä- ja metsästyskulttuurin mukana tulleet erilaiset tuotteet herättivät nopeasti laajenevan kaupankäynnin. Papua, kurpitsaa ja maissia vaihdettiin metsästäjien mukanaan tuomaan kuivattuun lihaan sekä hirven- ja biisoninnahkoihin. Myös nahkavaatteet, koristellut viitat ja monet hienot länsirannikon heimojen tekemät käsityöt vaihtoivat omistajaa. Eurooppalaisten kauppiaiden tuomat monenlaiset hyödykkeet tulivat kauppapaikoille jo ennen 1700-luvun puoliväliä ja alkoivat levitä eri puolille tasankoja.


title: Tasankointiaanit

text:
Comanchien kauppatavaroista oli tullut tärkeä osa Uuden-Meksikon taloutta jo 1720-luvun aikana, kun sikäläinen maakuntahallitus julisti kesäkuukausiksi aselevon edistämään kaupankäyntiä paikallisten intiaanien kanssa. Comanchet tulivat kauppapaikoille mukanaan suuri joukko koiria, joiden vetämät purilaat oli lastattu täyteen nahkoja ja turkiksia. Idästä käsin laajeneva Uusi-Ranska oli tehnyt 1730-luvun alussa vahvan liiton osagien kanssa, joiden asuinalueet Missourin ja Kansasin rajoilla toimivat vedenjakajana lännen intiaani- ja idän ranskalaisasutusten välillä. Osaget eivät myyneet ranskalaisille ainoastaan turkiksia ja nahkoja vaan myös naapuriheimoilta sieppaamiaan orjia. Kanadan creet ja assiniboinet, jotka jo edellisellä vuosisadalla olivat joutuneet ranskalaisen turkiskaupan vaikutuspiiriin ja solmineet suhteet myös britteihin, kuljettivat eurooppalaisilta hankittua tavaraa arikarain, hidatsojen ja mandanien kauppapaikoille.
Nykyisten tutkimusten valossa kauppatavaroiden nopeaa kulkua edistivät kaksi erillistä crow-intiaanien muodostamaa ryhmää, jotka tapasivat toisensa keskellä tasankoa ja vaihtoivat keskenään tuomansa tavarat. Tämän kauppaverkoston kautta kulkivat myös ne lukuisat kiväärit, jotka lähtivät matkaan Hudson Bay Companyn varastoista Manitobasta ja kulkeutuivat ensin mandanien ja hidatsojen kauppakeskuksiin ja sieltä edelleen crow-kauppiaille.


title: Tasankointiaanit

text: Tärkein kauppatavara oli hevonen. Se lisäsi kaukana toisistaan asuvien kansojen vuorovaikutusta, ja hevosella voitiin kuljettaa suuria määriä pienehköä kauppatavaraa. Tyynenmeren rannikolta ja Kalliovuorilta kulkeutui sikäläisten intiaanien tuotteita mandanien ja hidatsojen kauppapaikoille. Tasankojen kansat halusivat sellaistakin tavaraa kuin kalaöljyä, pemmikaania, marjakakkua, hamppuköyttä ja simpukankuoria. Erityisen haluttuja olivat vuorilampaan sarvesta tehdyt jouset, jotka olivat nez percéin erikoistuotteita ja täysin ylivoimaisia tasankojen omiin jousiin verrattuna.


title: Tasankointiaanit

text: Kaupankäynnin eräänä seurauksena oli ylellisyysesineiden lisääntyminen ja ulkoisen loistokkuuden korostaminen. Hienot vaatteet, helyt ja sulkapäähineet syrjäyttivät alkuperäisen kulttuurin, ja pohjoisilla ja eteläisillä tasangoilla saatettiin pukeutua lähes samoin. Vaikka tasangon metsästäjä sai biisonista kaiken tarvitsemansa, ravinnon, asunnon ja vaatteet, kaupankäynnistä muodostui merkittäviä tapahtumia, joihin tuli monesti koko kylä. Kauppapäivien aikana pyrittiin noudattamaan jo aiemmin käyttöön tullutta aselepoa. Yleensä sääntöjä noudatettiin hyvin, joskin historiasta löytyy mainintoja, että mustajalat eivät aina noudattaneet kaupankäynnin edellyttämää aselepoa. Sotaisan tasankokulttuurin synty näkyy siinä, että noin 1730 alueen intiaanien maalaukset vaihtuivat henkimaailman eläinkuvista sota-aiheita esittäviksi


title: Tasankointiaanit

text: Tasankojen kansat elivät aineellisesti vaurainta aikaansa 1700-luvun lopulla, kun heidän keskuuteensa levisi isorokko, joka aiemmalla vuosisadalla oli tehnyt surullista tuhoa itäisten kansojen kylissä. Intiaanien immuniteetti ei suojannut heitä valkoisen väestön mukana tulleilta taudeilta. 1780-luvulla isorokko kulkeutui hidatsojen ja mandanien kyliin Kanadasta tulleiden kauppiaiden tai kauppatavaroiden mukana, ja siihen menehtyi paljon kylien asukkaita. Sama epidemia koetteli vuonna 1781 mustajalkoja, joista kuoli useita satoja. Epidemiat levisivät säännöllisin välein ja koettelivat varsinkin viljelevien kansojen kiinteitä kyliä, joihin taudin oli helppo pesiytyä. Leiripaikkaa usein muuttavat tasankojen ratsastajat selvisivät vähemmin menetyksin.


title: Tasankointiaanit

text: Vuonna 1801 pawneiden Uudesta-Meksikosta voittoisana palannut sotapartio toi mukanaan isorokon, joka levisi Missourista aina Texasin rannikolle asti. Eteläisten tasankojen caddot, wichitat ja monet muut kansat menettivät yli puolet väestöstään. Vuonna 1816 Rio Granden alueen kiowia, comancheja ja muita asukkaita koetteli sama tauti, joka oli lähtöisin espanjalaisten asutuksista.


title: Tasankointiaanit

text: Pahin tasankojen isorokkoaalloista levisi Missourijoen varrelle vuonna 1837 St. Louisista purjehtineen jokilaivan mukana. Rokko levisi laivalta pohjoisille tasangoille ja pyyhkäisi yli Missourin laaksojen. Se pesiytyi matkallaan kylään, jossa asui 5 000 mustajalkaa. Asukkaat jättivät majansa, sillä he luulivat pystyvänsä pakenemaan tautia. Heitä seurasivat läheisten kylien crow't, creet ja assiniboinet. Intiaanit pakenivat Kanadaan, jossa he levittivät tautia ympärilleen. Näiden kansojen yhteenlasketuksi kuolleiden määräksi arvioitiin jälkeenpäin 6 000–8 000. Sama epidemia tunkeutui Missourin varrella sijaitseviin mandanien ja hidatsojen kyliin ja saavutti myös arikarat. Mandanit menehtyivät lähes kaikki: 1 800 henkeä käsittäneestä kansasta jäi jäljelle 23 miestä, 40 naista ja 65 lasta. Myös arikarat ja hidatsat menettivät yli puolet väestöstään.


title: Tasankointiaanit

text: Epidemia jatkoi kulkuaan kohti etelää ja tavoitti yanktonai-siouxien, osagien, pawneiden, kiowien, tasanko-apachien ja comanchien kylät. Kaikkien menetykset olivat suuret, ja yksinomaan pawneiden on kerrottu menettäneen noin 2 000 henkeä. Seuraavalla vuosikymmenellä pawneet kokivat lisää menetyksiä, kun siirtolaisten mukana tullut kolera surmasi puolet heidän väestään. Vuonna 1849 sama tauti levisi muiden tasankojen kansojen keskuuteen. Kiowat kuvailivat koleraa vielä isorokkoakin hirveämmäksi sairaudeksi.


title: Tasankointiaanit

text: Presidentti Thomas Jeffersonin elättelemä unelma Yhdysvaltain asutuksen leviämisestä suurille tasangoille ja Kalliovuorten yli Tyynellemerelle asti alkoi toteutua 1800-luvun alkuvuosina. Hänen valtuuttamansa neuvottelijat ostivat Napoleon Bonapartelta Ranskan Louisianan, joka käsitti lähes kaikki Mississippin länsipuolella olevat tasankoalueet. Maa ja intiaanien asuinalueet päätettiin kartoittaa nopeasti, ja tehtävään palkattiin Lewisin ja Clarkin retkikunta, joka aloitti matkansa St. Louisista kesällä 1804 ja päätti sen syksyllä 1806. Retkikunta vaelsi shoshoniopas Sacagawean johdolla Tyynenmeren rannalle ja takaisin. Retkikunnan kokemukset alueen intiaaneista olivat myönteisiä, mutta paluumatkalla sattui välikohtaus, jossa eräs mustajalka-metsästäjä ammuttiin. Sen vuoksi mustajalat pyrkivät vuosikausia hankaloittamaan yhdysvaltalaisten turkismetsästäjien ja kauppiaiden työtä Kanadan rajamailla.


title: Tasankointiaanit

text: Comanchet olivat 1800-luvun alussa etelän intiaaneista pelottavimmassa maineessa. He kävivät jatkuvaa sotaa toisten heimojen kanssa ja ahdistelivat myös valkoisia. Santa Fe, joka oli 1820-luvulla tärkein solmukohta Yhdysvaltain ja Meksikon välillä, oli comanchien maiden lähellä, ja comanchet hyökkäsivät toistuvasti Santa Festä Kaliforniaan matkaavien kimppuun.


title: Tasankointiaanit

text: Ensimmäisinä sodan Yhdysvaltoja vastaan aloittivat arikarat vuonna 1823. Keskisillä tasangoilla kaupankäyntiä hallinneet arikarat olivat menettäneet valta-asemansa ympäristön heimojen ja Yhdysvaltain välisessä kaupankäynnissä, ja tilanne riistäytyi avoimeksi sodaksi. Rauha solmittiin vuonna 1825.


title: Tasankointiaanit

text: Yhdysvaltain välit olivat tulehtuneet myös pawneiden kanssa 1820-luvun ajan. Pawneet olivat kuitenkin eräs tasankojen runsaslukuisimmista ja vahvimmista kansoista, joten Yhdysvaltain armeija ei ollut erityisen halukas ryhtymään sotaan heitä vastaan. Myöhemmin pawneet, jotka olivat lähes kaikkien vihollisia, auttoivat Yhdysvaltoja sodissa lakotoja ja näiden liittolaisia vastaan. 1820-luvulla preerioiden viljelijät, ensin iowat, kanzat ja quapawit, alkoivat luovuttaa maitaan yhdysvaltalaisille. Muut seurasivat esimerkkiä seuraavien vuosikymmenten aikana.